qundao/data-zh-poetry huggingface dataset:
锦庄渔隐为医士作
作者：力金
朝代：明
体裁：七言律诗

锦庄园林锦不如，幽深彷佛神仙居。舍南舍北剩栽杏，水落水生惟钓鱼。严陵终辞光武禄，郭玉素受涪翁书。眼前生意日已广，桃源鸡犬同村墟。
题梅竹双清
作者：力金
朝代：明
体裁：七言律诗

孤山不见林君复，借宅空怀王子猷。爱尔双清须赋咏，令人千古想风流。缟衣春梦三更月，翠葆凉声几度秋。莫把琅玕制成笛，虚心应为落花愁。
劳原野巧对顾一江
作者：劳原野
朝代：明
体裁：联

原野屯其田，空劳碌碌；一江都是水，四顾茫茫。
天寿山谒陵
作者：劳绍科
朝代：明

天寿凌空紫气森，九陵宫殿倚苍岑。银山北望烟霞迥，玉带东来翠黛深。复道日晴香篆袅，寝园风起柏摇阴。鼎湖龙去云犹在，长护瑶台万树林。
碧渠为李宗朝赋
作者：勒贵
朝代：明
体裁：七言律诗

白云深处有山庄，分得清渠入小塘。水面雨翻菱叶乱，门前风过稻花香。竹床不作劳生梦，石砚惟钞种树方。樵子是兄渔是弟，卜邻何计得连墙。
秋夜同黄玄之招何士抑沈孺休孙世声饮湖上
作者：包世杰
朝代：明
体裁：七言律诗

且欲留君醉绿莎，只今谁复叹蹉跎。放船花外寻洲渚，携手沙边看芰荷。明月似随歌扇满，凉风偏向舞衣多。五湖不惜烟波阔，欲去菰芦奈若何。
和韵荅陈汉章
作者：包圣
朝代：明
体裁：七言律诗

风尘满眼宦情微，卜筑从今与世违。棋局未收山月上，炉烟将断洞云归。谋生底用千金产，送老惟甘一布衣。肯共野人忘尔汝，来朝骑马到荆扉。
寄侄公翰
作者：包圣
朝代：明

弥旬苦局促，扰扰曷能止。鸣琴不成调，摊书聊复已。风定荷气清，日出茶烟紫。烦襟望一舒，开轩俟吾子。
登岳阳楼
作者：包圣
朝代：明

春城携伴共跻攀，极目风烟惨淡间。桂岭北来还有瘴，洞庭南上却无山。江通巴子三千里，云锁湘娥十二鬟。为语游人莫吹笛，潜龙渊在月波湾。
同杨无宰李见澜阁眺
作者：包士瞻
朝代：明
体裁：五言律诗

山阁水为屏，窗虚凉自生。风来花有态，春入鸟移声。芳树时垂屋，洪波欲上城。高谈寄寥廓，华烛坐深更。
坐江阁
作者：包士瞻
朝代：明
体裁：五言律诗

独向空波坐，高林自夕阳。风檐翻鸟毳，水槛递荷香。吴楚双眸尽，乾坤一水凉。翩翩鸿鹄志，不厌芰荷香。
摄山与卢山人话别
作者：包士瞻
朝代：明
体裁：古风

故人事行役，选胜命杯斝。筼筜夹道周，琪花覆亭榭。握手展清眺，景物若相借。长风万里来，玄波溔皛乍。森矗灵岩峰，匡伏若陵跨。清泉㶁㶁流，白鸟悠悠下。怀归人自急，物态本閒暇。汩没朱尘中，吾徒足悲诧。袅袅炊烟生，平林澹如画。
湖上
作者：包士瞻
朝代：明
体裁：五言律诗

槛霁鲜云度，穿花堤上行。田田新叶翠，款款白鸥轻。解带凉风至，开尊古木平。湖光倏绀紫，落日在山荆。
同张司马至武陵庄作
作者：包大中
朝代：明
体裁：七言律诗

探幽直入武陵溪，树密烟深白鸟啼。拂棹野花人不识，穿林乱水路还迷。云山半绕芳亭外，茅屋偏多曲岸西。风物尚馀秦代古，家家犹自饭蒸藜。
十四至茂屿庄作
作者：包大炣
朝代：明
体裁：五言律诗

沿洄遵曲渚，弭棹碧山中。龙卧云长护，溪回路转通。千林衔落日，一雁下晴空。谩喜同仙侣，追陪得谢公。
同张大司马至茂屿庄次诸公作
作者：包大炣
朝代：明
体裁：五言律诗

三月春光暮，飞花半落溪。山深云自住，日午鸟频啼。问字余将笈，寻芳谁杖藜。远从司马御，此地足幽栖。
苏武慢·秋日旅感
作者：包尔庚
朝代：明

玉分红，金橙剖绿，渐报江南秋老。正磋摇落，况复清砧，空外又闻频捣。佩剑磨残，唾壶击碎，耗却壮心多少。怅年来、病翮缡褷，逊他飞鸟。念从古、赋擅凌云，笔能摇岳，一例天涯潦倒。质衣酒肆，贷粟监河，不及侏儒长饱。潘鬓将凋，沈腰增瘦，留得一囊玄草。胜寒灯如豆，蛩吟四壁，伴人幽悄。
灵阳观
作者：包希鲁
朝代：明
体裁：七言律诗

少年常在此中游，元发因循变白头。宇宙寥寥多少事，江山莽莽古今愁。天回北斗黄鸡晓，地转西风白雁秋。意气尚存筋力弱，仲宣何处可登楼。
吴佩远徐昭发晚过
作者：包捷
朝代：明
体裁：五言律诗

野岸黄泥路，繁花二月天。有来客不速，休使榻常悬。秉烛愁仙鼠，披衣拜杜鹃。人生宁再少，莫负酒如泉。
送屠秋官国望复任留都
作者：包桐
朝代：明
体裁：七言律诗

寒江渺渺烟霞开，扬舲西指凤凰台。大夫十年不得调，风尘千里胡为哉。衔杯日薄离亭暮，拂剑霜明落木哀。璧水贯城原只尺，相逢还许坐莓苔。
简少华山人
作者：包梧
朝代：明
体裁：古风

上林探石髓，误斸苍龙耳。入海登玄龟，折彼珊瑚枝。苍龙不醒夜流血，破玉山前飘绛雪。绀珠入手郁嵯峨，移种瑶圃生微波。少年公子天都客，肮脏风尘髯似戟。朝从青海泛青槎，暮宿商山餐紫霞。枕中鸿秘琳琅篆，丹砂白石成九转。山经水谱那得知，赤龙鞭日回夕曦。回首天渊路未极，返君初服瑶池侧。
次十五至茂屿庄作
作者：包至
朝代：明
体裁：五言律诗

剩有怜春兴，寻芳到碧山。岩花沾雨润，野鹿卧云閒。绝壁溪为带，虚台斗可攀。十年劳梦想，容与不知还。
临淮遇雪赠刘渐斋侍御谪居
作者：包节
朝代：明

白简彤庭几抗章，一麾铜墨便为郎。关门变柳犹飞雪，县郭无花只避霜。云接楚山聊隐吏，地临淮海旧兴王。可应禁闼违长孺，帝念中都是沛乡。
九日宴西宁城楼
作者：包节
朝代：明
体裁：五言律诗

九日依边郡，登高倍黯然。山风寒拥叶，城日澹浮烟。菊亦穷荒见，萸应故国偏。何期流窜客，犹接岁时筵。
五日同双溪小坐
作者：包节
朝代：明
体裁：五言律诗

万里投荒日，三年去国臣。偶逢时序感，重怆别离神。檐杏梢云密，山花过雨新。芳华聊可玩，况对故乡人。
同周岐麓台长泛西湖遂宿藕花居
作者：包节
朝代：明

湖畔乍逢骢马使，沙行同入鹭鸥群。六桥水抱珠林月，两竺峰盘宝界云。岸柳藏莺侵坐密，园花隐麝隔溪分。况同佛院移莲榻，共息尘机理贝文。
夏日雨后过陈园
作者：包节
朝代：明
体裁：五言律诗

选胜遵郊郭，冲泥试杖藜。溪承新瀑水，山挂欲晴霓。看竹人先至，穿花鸟自迷。笑予来几度，才识小亭西。
夏日雨后过陈园
作者：包节
朝代：明

选胜遵郊郭，冲泥试杖藜。溪承新瀑水，山渡欲晴霓。看竹人先至，穿花鸟自迷。笑予来几度，才识小亭西。
将入京即事
作者：包节
朝代：明

歇马津楼望禁城，凤凰宫殿郁云行。游人尽醉新丰酒，野树群飞上苑莺。山扼九关开帝阙，地萦八水绕神京。风前遥度钧天乐，疑是君王御紫清。
晚望苍山即事
作者：包节
朝代：明

吏散庭闲静掩扉，点苍西望翠霏微。云裁玉叶和烟润，瀑溅珠花映雨飞。石洞经秋龙不起，松枝将暝鹤初归。冷然忽动餐霞思，拟陟丹梯一振衣。
玉女潭访史玉杨吏部不遇
作者：包节
朝代：明
体裁：七言律诗

九龙宫观倚天开，千里崆峒访道来。玉洞雨深新溜乳，碧坛春晚半封苔。云中不见吹笙客，潭上空馀鍊药台。始信嵇康非俗耦，却怜王烈是仙才。
石屋烟霞
作者：包节
朝代：明
体裁：五言律诗

凿石开苍岭，披霞控紫岑。润蒸深洞雨，岚结废坛阴。茗叶煎春溜，松花摘晚林。山僧閒共语，到此益禅心。
秋夜
作者：包节
朝代：明

凄清旅馆寂，徙倚对明河。庭树销潘省，寒虫避翟罗。雁归砧响急，烽至角声多。不寐殷忧者，长更奈若何。
赠侠少年
作者：包节
朝代：明
体裁：七言绝句

早随飞将战龙沙，日晚收营过狭斜。下马直趋卢女肆，满楼喧笑拥琵琶。
门联
作者：包节
朝代：明
体裁：联

兄进士，弟进士，一天雨露；南御史，北御史，两地风霜。
龙岩晓行
作者：包节
朝代：明
体裁：五言律诗

鸟道盘舆迥，龙岩倚汉斜。侵星寻石壁，迷瘴问山家。过涧惟闻水，穿林不辨花。贪程行数里，引炬候明霞。
冯司成开之招同王叔治集拙园分得舒字
作者：包衡
朝代：明
体裁：五言律诗

露洗秋林静，云窥午阁虚。苍藤萦细路，白鹭点长渠。促调偏宜瑟，幽寻不藉车。元龙湖海眼，此日为君舒。
携馌云厂酌俞羡长王叔治赵文度得钟字
作者：包衡
朝代：明
体裁：五言律诗

此夜疏灯共，居然惬素悰。客怀宽纵酒，茶灶冷添松。隔水鸣鱼棹，空林接梵钟。醉看残月落，凉露湿芙蓉。
泛太湖
作者：包衡
朝代：明
体裁：五言律诗

太湖秋色好，况值客心閒。挂席初收雨，推篷又见山。人家疏树里，僧寺乱云间。鸡犬村墟晚，渔郎市酒还。
溪上
作者：包衡
朝代：明
体裁：五言律诗

茅屋清溪上，寥寥好卜居。竹低遮薤簟，花密碍篮舆。林堕争枝雀，池翻散子鱼。物情端可适，孤啸醉吟馀。
石湖舟中
作者：包衡
朝代：明
体裁：七言律诗

行春桥畔暮烟浮，风起蒹葭水急流。落雁酿成胥浦夜，夕阳划破洞庭秋。闻钟已送僧归寺，候月惟携鹤共舟。记得渔郎曾有约，鲈鱼欲上酒新篘。
简寄王亦房
作者：包衡
朝代：明
体裁：五言律诗

适意贫亦得，有山身便留。新交澹成故，夏日閒如秋。门外青未了，垆头白且浮。寄来诗更好，一咏不知愁。
过小昆山寺中有作
作者：包衡
朝代：明
体裁：七言律诗

泖水溪天雨色开，幽怀不尽一登台。白云洞壑钟声断，落日帆樯树影来。南国春深花自落，西陵人去鸟空回。青山愿得依支遁，相与松关掩绿苔。
初夏即事
作者：包鼎
朝代：明
体裁：七言绝句

满阶槐影日迟迟，帘捲南薰景最宜。红杏碧桃都过却，如今正是蜀葵时。
己丑下第南还
作者：包鼎
朝代：明
体裁：七言律诗

孤舟千里赋南归，惭愧逢人问礼闱。野浦关情芳草远，曲江回首杏花稀。半生事业双蓬鬓，十载风尘一敝衣。临水高歌向何处，夕阳烟树共依微。
题渔舟画
作者：包鼎
朝代：明
体裁：七言绝句

远山落日映渔蓑，烟水微茫起浩歌。记取扁舟好归去，晚来江上有风波。
春日写怀
作者：包鼐
朝代：明
体裁：七言律诗

日长吟罢独凭阑，抚景其如思渺漫。岁月无情催发变，云霄有路致身难。莺啼野树东风早，草绿閒阶暮雨寒。欲约旧时诗酒伴，青山随处且同看。
再游秦山
作者：匡翼之
朝代：明
体裁：七言律诗

吾生直欲访丹丘，不惮乘桴续旧游。古径竹深难见日，水乡殿晚易生秋。昔逢樵子还青眼，前度仙郎已白头。正喜烟波开四面，好于西北望龙楼。
挽张百熙联
作者：匡翼之
朝代：明
体裁：联

廿一省风气维新，学界仰儒宗，八代起衰韩吏部；六十载公忠共鉴，荩臣忧汉室，千秋并祀贾长沙。
一拳石
作者：区元晋
朝代：明

梦里罗浮安在哉，醒看奇岫俯高台。自犹记得飞云顶，移动云根一片来。把酒阶庭亦快哉，醉摩奇石坐山台。峥嵘共道多恣态，谁自元章百拜来。
一拳石·其一
作者：区元晋
朝代：明

梦里罗浮安在哉，醒看奇岫俯高台。自犹记得飞云顶，移动云根一片来。
一拳石·其二
作者：区元晋
朝代：明

把酒阶庭亦快哉，醉摩奇石坐山台。峥嵘共道多恣态，谁自元章百拜来。
七夕
作者：区元晋
朝代：明

一曲清商酒数行，银河未落月犹明。欲知天上人间事，请看牵牛织女星。
七夕
作者：区元晋
朝代：明

袅袅双星会，萧萧七夕秋。会稀宁免叹，离速故生忧。灵匹云踪度，仙桥鹊影流。共乞天孙巧，谋身且未周。
万松居士汪佥宪乃尊号
作者：区元晋
朝代：明

高士开轩日，栽松过万株。经营三径里，封植百年馀。白鹤归辽左，青龙奋海隅。岩廊收不尽，云雨更蒸濡。
与周邦伯话旧
作者：区元晋
朝代：明

绕廓山光入画图，往来人称使君居。登堂共把千峰酒，倾盖聊停五马车。百亩登场耕有稼，千金盈篚橘垂珠。秋光共话平生事，更与焚香选士徒。
东台赵中宪以手册三图委题分韵奉和四首
作者：区元晋
朝代：明

绮陌香风袭骑忙，千门红紫斗春长。宁知跨凤吹箫处，犹有忘忧在北堂。素艳幽芳不着尘，卷中清淡本传神。倚门记得天涯泪，难免花前更拭巾。
东台赵中宪以手册三图委题分韵奉和四首 其一 春江图
作者：区元晋
朝代：明

浮云世外有何求，流水清山念念幽。望里渔舟横柳岸，几回心事落沧洲。
东台赵中宪以手册三图委题分韵奉和四首 其二 雪溪图
作者：区元晋
朝代：明

狐貉深藏雪意骄，小将渔艇系山腰。问渠东郭穿双履，诗思何如在坝桥。
东台赵中宪以手册三图委题分韵奉和四首·其一
作者：区元晋
朝代：明

绮陌香风袭骑忙，千门红紫斗春长。宁知跨凤吹箫处，犹有忘忧在北堂。
东台赵中宪以手册三图委题分韵奉和四首·其二
作者：区元晋
朝代：明

素艳幽芳不着尘，卷中清淡本传神。倚门记得天涯泪，难免花前更拭巾。
东台赵中宪以手册三图委题分韵奉和四首·春江图
作者：区元晋
朝代：明

浮云世外有何求，流水清山念念幽。望里渔舟横柳岸，几回心事落沧洲。狐貉深藏雪意骄，小将渔艇系山腰。问渠东郭穿双履，诗思何如在坝桥。
东台赵中宪观妓诗来和寄
作者：区元晋
朝代：明

榆荚风轻叶点池，采春弦管任穿篱。娇歌紫燕调新舌，纤舞夭桃妒滟肌。矍铄将军犹挂齿，风流京兆漫谈眉。细听玉柱传心事，更觉鱼书约会迟。
东台赵宪副远惠竹画赋谢
作者：区元晋
朝代：明

琅玕几竹伴菁葱，水墨淋漓妙化工。玉笋数看诸子立，清风遥拜此君容。晚坚劲节名踰远，日报平安兴转浓。扫却渭川千亩绿，更从淇澳论高踪。
中丞赵雪屏以屏剑远贶
作者：区元晋
朝代：明

笑策文书眼便明，摩挲閒狎两良朋。若教米芾狂应拜，不是公孙舞亦兴。出匣光芒含七曜，倚轩云雾湿孤屏。须知元老名齐斗，谩说来珍价抵城。
中秋三宝硐采矿定课感述
作者：区元晋
朝代：明

戎马纵横百战残，征诛容易运储难。苍岩宝镪知多少，黄纸徵书重往还。一自兵车违井野，便从煮铸遍江山。不才行役嗟何补，徒赋皇华独悚颜。
中秋同张东溪赞戎涂桂泉谪仙饮三宝山
作者：区元晋
朝代：明

碧空云净迥无痕，万里堪舆一照匀。砌近银蟾移席满，山高弦管自天闻。白生蔀屋浑疑昼，光闪层峦欲转坤。闻说秋光随处好，试从玄兔问乡园。
中秋玩月用唐人韵
作者：区元晋
朝代：明

银汉盈盈影蘸堂，新秋重举旧时觞。浮云薄扫千峰净，桂子潜飘万户香。羽扇暂停鹑火歇，山楼新度雁声凉。西岩动是明年约，莫笑长歌效楚狂。
举孙和诸亲友贺章
作者：区元晋
朝代：明

郁葱佳气溢比邻，枕畔添孙报祖勤。正念槐阴弥岁月，重逢释氏送麒麟。诗书一味贫堪业，水竹千茎世有人。笑酌金罍同客醉，燕山容易超芳尘。筵开汤饼集亲邻，爱汝书来属念勤。万里襟怀欢二老，三年门第获双麟。命名类祖应惭我，继业如曾合有人。共说薇垣花灿发，清风随处播香尘。夜惊箕毕照楹檐，晓赋琼瑶兴转添。小院平安环数竹，西山晴霭阁三尖。旋牵客裾从嬉狎，纵撚翁髯肯讶嫌。我是廷评教善视，望渠成立亦非廉。承家何处问奇方，千载趋庭赫有光。正喜儿孙添个个，也应诗礼立双双。窗前涂字群鸦黑，灯下循行数卷黄。幼小蹁跹俄长大，教渠谁者莫轻量。溪日辉辉鹊噪檐，柴门迎客为孙添。香生丛桂丹流霭，笋长新篁玉露尖。家世日长书可积，庄田无置分休嫌。连生五凤非无意，属望天公本自廉。晨起悬弧表四方，仙屏云气荡秋光。瑞徵周士还加两，雏数徐卿倍又双。世自抡材纷梓棘，人谁辩马出骊黄。等閒梨栗休轻笑，为智为愚福未量。
举孙和诸亲友贺章·其一
作者：区元晋
朝代：明

郁葱佳气溢比邻，枕畔添孙报祖勤。正念槐阴弥岁月，重逢释氏送麒麟。诗书一味贫堪业，水竹千茎世有人。笑酌金罍同客醉，燕山容易超芳尘。
举孙和诸亲友贺章·其三
作者：区元晋
朝代：明

夜惊箕毕照楹檐，晓赋琼瑶兴转添。小院平安环数竹，西山晴霭阁三尖。旋牵客裾从嬉狎，纵撚翁髯肯讶嫌。我是廷评教善视，望渠成立亦非廉。
举孙和诸亲友贺章·其二
作者：区元晋
朝代：明

筵开汤饼集亲邻，爱汝书来属念勤。万里襟怀欢二老，三年门第获双麟。命名类祖应惭我，继业如曾合有人。共说薇垣花灿发，清风随处播香尘。
举孙和诸亲友贺章·其五
作者：区元晋
朝代：明

溪日辉辉鹊噪檐，柴门迎客为孙添。香生丛桂丹流霭，笋长新篁玉露尖。家世日长书可积，庄田无置分休嫌。连生五凤非无意，属望天公本自廉。
举孙和诸亲友贺章·其六
作者：区元晋
朝代：明

晨起悬弧表四方，仙屏云气荡秋光。瑞徵周士还加两，雏数徐卿倍又双。世自抡材纷梓棘，人谁辩马出骊黄。等閒梨栗休轻笑，为智为愚福未量。
举孙和诸亲友贺章·其四
作者：区元晋
朝代：明

承家何处问奇方，千载趋庭赫有光。正喜儿孙添个个，也应诗礼立双双。窗前涂字群鸦黑，灯下循行数卷黄。幼小蹁跹俄长大，教渠谁者莫轻量。
九月十日谒佥宪彭楚山饮洱海道中补重九之会
作者：区元晋
朝代：明

秋冷荒台茱菊稀，孤吟徒自绕疏篱。怪来别驾非刺史，那得青州望白衣。寺远随云僧半出，山寒带露叶频飞。孟嘉此日西园宴，可是无风帽不欹。
九鲤湖赓陈别驾韵呈太守易堂尊有引
作者：区元晋
朝代：明

红紫千山过雨新，仙源清寂绝纤尘。窗间残梦閒今古，座上浮云渺晋秦。蕉鹿漫言真亦假，华胥信有境由人。逍遥我爱希夷子，尽把行藏付睡神。水晶宫宇夜初阑，廿载行藏一梦间。春暮不堪为客远，路危真觉着鞭难。石翻巨浪疑龙斗，松闪晴霞见鹤还。尘世劳劳成底事，且将閒适扣仙关。世事纷纷影响间，也求仙梦绕青山。阅穷尘界人人错，兴入浮云念念閒。草色含烟萦远岫，花光随日汎回滩。归来陈迹都成幻，垂老才分梦觉关。
九鲤湖赓陈别驾韵呈太守易堂尊有引·其一
作者：区元晋
朝代：明

红紫千山过雨新，仙源清寂绝纤尘。窗间残梦閒今古，座上浮云渺晋秦。蕉鹿漫言真亦假，华胥信有境由人。逍遥我爱希夷子，尽把行藏付睡神。
九鲤湖赓陈别驾韵呈太守易堂尊有引·其三
作者：区元晋
朝代：明

世事纷纷影响间，也求仙梦绕青山。阅穷尘界人人错，兴入浮云念念閒。草色含烟萦远岫，花光随日汎回滩。归来陈迹都成幻，垂老才分梦觉关。
九鲤湖赓陈别驾韵呈太守易堂尊有引·其二
作者：区元晋
朝代：明

水晶宫宇夜初阑，廿载行藏一梦间。春暮不堪为客远，路危真觉着鞭难。石翻巨浪疑龙斗，松闪晴霞见鹤还。尘世劳劳成底事，且将閒适扣仙关。
乡思漫书
作者：区元晋
朝代：明

紫水溪头月几湾，数椽茅屋静依山。春寻笋蕨携篮出，秋忆蒪鲈放艇还。翠石摊云诗卷湿，高松滴露酒杯寒。丹炉茶灶清堪适，徒向南天引目斑。杮叶殷红枫叶丹，空斋怀抱笑为官。却怜枕上连宵梦，曾到江南半晌还。五夜灯悬千壑雨，三年家住万山盘。秋来何限乡关念，尚觉飞鸿一信难。
乡思漫书·其一
作者：区元晋
朝代：明

紫水溪头月几湾，数椽茅屋静依山。春寻笋蕨携篮出，秋忆蒪鲈放艇还。翠石摊云诗卷湿，高松滴露酒杯寒。丹炉茶灶清堪适，徒向南天引目斑。
乡思漫书·其二
作者：区元晋
朝代：明

杮叶殷红枫叶丹，空斋怀抱笑为官。却怜枕上连宵梦，曾到江南半晌还。五夜灯悬千壑雨，三年家住万山盘。秋来何限乡关念，尚觉飞鸿一信难。
云洞小筑
作者：区元晋
朝代：明

搀云三径辟，傍壑一亭开。自笑经营浅，聊从造次裁。移梅香带雪，帖石绿留苔。最喜溪临户，渔歌月下来。
交溪草堂山茶花发
作者：区元晋
朝代：明

看花容易放舟难，春满交溪谩倚栏。此日尊前开一朵，喜从连理共君看。朝来扶杖绕清池，鹤顶丹成未有诗。少态自疑花识我，不应弦管负花知。
交溪草堂山茶花发·其一
作者：区元晋
朝代：明

看花容易放舟难，春满交溪谩倚栏。此日尊前开一朵，喜从连理共君看。
交溪草堂山茶花发·其二
作者：区元晋
朝代：明

朝来扶杖绕清池，鹤顶丹成未有诗。少态自疑花识我，不应弦管负花知。
京邸夜怀幼子
作者：区元晋
朝代：明

月明閒对菊花抟，帘捲清晖露未乾。一夜凤雏添客念，别来应解忆长安。
从吾阮掌教予表兄也偶瞻遗像感赋
作者：区元晋
朝代：明

载瞻清像念飞黄，四十馀年驹隙忙。玄泽几回遗我恨，青刍无地为君将。鹤鸣华表今何世，云覆仙潭有故乡。每忆舅家童稚日，不堪梨栗涕沾裳。
仙客咏莲韵送男日章并弟侄孙辈赴试
作者：区元晋
朝代：明

满眼风光霭碧池，景良偏与晓妆宜。灵龟故故依青盖，翡翠飞飞出绿漪。笔底几时花入梦，槛前刚喜锦环卮。墙隈笑尔森森桂，暗里迎秋客未知。
代柬复周司训见寄兼呈容太守
作者：区元晋
朝代：明

伊昔平南别，于今日几旬。朅来书一札，还隔树千村。沛泽闻贤守，修仪称广文。何时同把手，孤屿酒微醺。
代柬辞友人召
作者：区元晋
朝代：明

霏霏霭翠竹琅玕，一味新凉协肺肝。试问剥芋烹茗碗，何如江上弄渔竿。水绿山光影共函，满庭秋色倩谁监。高秋携酒公能许，留看松杉满翠蓝。
代柬辞友人召·其一
作者：区元晋
朝代：明

霏霏霭翠竹琅玕，一味新凉协肺肝。试问剥芋烹茗碗，何如江上弄渔竿。
代柬辞友人召·其二
作者：区元晋
朝代：明

水绿山光影共函，满庭秋色倩谁监。高秋携酒公能许，留看松杉满翠蓝。
代柬邀同社
作者：区元晋
朝代：明

溪光漠漠柳花飞，庭院深深燕子归。何限棼华谁领略，一壶春酒且题诗。
伍大尹莅乡以鹅寿孙屏岗老者
作者：区元晋
朝代：明

晴雪溪扉锁翠萝，东风轻透老渔蓑。偶逢花县前驱马，快睹于陵昔日鹅。粟帛共瞻明诏渥，闾阎尤借长官摩。愿将一掬安怀念，遍与吾民作诵歌。
会试后奉和同侪时亦有授官之意
作者：区元晋
朝代：明

春寒文阵战频更，要向龙江着步平。北斗光含剑气合，南宫雪映笔花明。苑边日丽莺初啭，天上阳回蛰已惊。领取皇都新景色，绛桃红杏逐春生。
便道还乡阅月赴任和诸士大夫赠章
作者：区元晋
朝代：明

十月小阳春满城，笑携长剑事云程。不辞孟浪还今日，敢冒贤名比昔英。万顷波光舟五两，千山晴色酒三行。相违折简知何日，动是流莺出谷声。滇云东泛楚江明，两月难消六载情。执袂忽惊离远道，逢时何敢负苍生。梧桐月上三山朗，棠荫春深奕叶清。珍重赠词皆锦绣，岂徒言语侈冈城。
便道还乡阅月赴任和诸士大夫赠章·其一
作者：区元晋
朝代：明

十月小阳春满城，笑携长剑事云程。不辞孟浪还今日，敢冒贤名比昔英。万顷波光舟五两，千山晴色酒三行。相违折简知何日，动是流莺出谷声。
便道还乡阅月赴任和诸士大夫赠章·其二
作者：区元晋
朝代：明

滇云东泛楚江明，两月难消六载情。执袂忽惊离远道，逢时何敢负苍生。梧桐月上三山朗，棠荫春深奕叶清。珍重赠词皆锦绣，岂徒言语侈冈城。
偕太守左双江二守赵合江郊游
作者：区元晋
朝代：明

岭雁声遥边树长，郊原四望肃清霜。衣催刀尺□寒近，云剪粳粳觉岁忙。政简不妨乘暇出，民閒真喜乐时康。幽花绕径香迎骑，谁为三江咏召棠。
元夕漫兴
作者：区元晋
朝代：明
体裁：诗

水郭山楼淑气匀，东风随处咽桃唇。
千灯分彩凝坤轴，万象涵光拱极辰。
笑语再逢熙穆世，讴歌齐效舜尧人。
回思宋室鳌峰乐，翠管青娥未算春。
元夕漫兴
作者：区元晋
朝代：明

水郭山楼淑气匀，东风随处咽桃唇。千灯分綵凝坤轴，万象涵光拱极辰。笑语再逢熙穆世，讴歌齐效舜尧人。回思宋室鳌峰乐，翠管青娥未算春。
元日书怀
作者：区元晋
朝代：明

岭屋烟晴腊已消，太和再睹圣明朝。屠苏集宴聊从俗，丁卯题诗不用桥。别院风生杨柳细，小池暖动鹭凫骄。春光杖履堪乘兴，更枉比邻折简招。
元日用韵
作者：区元晋
朝代：明

柴扉晨启锦霞明，箫鼓千门报曙声。四气寒暄相代禅，一丸天地递虚盈。心无形役居长静，伴有渔樵兴自生。珍重东邻西社酒，年年沉醉为春更。拂笺山日入窗明，又赋阳和第一声。世际淳熙归会极，人从儆戒颂持盈。太平有象超千古，雨露无私覆万生。何处唐虞今击壤，蒿莱腔调本无更。
元日用韵·其一
作者：区元晋
朝代：明

柴扉晨启锦霞明，箫鼓千门报曙声。四气寒暄相代禅，一丸天地递虚盈。心无形役居长静，伴有渔樵兴自生。珍重东邻西社酒，年年沉醉为春更。
元日用韵·其二
作者：区元晋
朝代：明

拂笺山日入窗明，又赋阳和第一声。世际淳熙归会极，人从儆戒颂持盈。太平有象超千古，雨露无私覆万生。何处唐虞今击壤，蒿莱腔调本无更。
元旦
作者：区元晋
朝代：明

晴旭正熙熙，和光渐竹扉。儿曹纷綵绮，歌舞慰衰迟。蓝尾篝新酒，桃符写旧诗。万年天子圣，共祝望丹墀。
入秋喜凉
作者：区元晋
朝代：明

溪痕初出石，花影淡流云。率土忻回惫，何人苦救焚。汗颜今幸解，洽背昔羞闻。萧飒风飘裾，故人疑是君。
公出驻节陶太守池馆踰宿徙居行台
作者：区元晋
朝代：明

秋色覆琼宇，寒花转白蘋。檐晴喧瑞雀，藻密隐祥鳞。山石堆云远，池涧引泉新。混混无止息，级级故峋嶙。长吟时顾影，伴峙且欹巾。流行敢混俗，卓立自超群。野旷多奇趣，境清无纤尘。主人开绿野，五马驾朱轮。英风凌苍汉，壮志御青云。竹帛恒自矢，声华应耻论。圣世锡云厚，遐邦望正频。尚祈一掬蕴，化作万家春。薄暮轩前酌，清歌还几巡。微酣问胥史，共称使君仁。荒城能驱虎，云阁定图麟。闻斯舆论美，已领居停恩。所交在雅谊，市道安足云。努力崇令绩，声光遍四垠。明发别兹境，良觏知何辰。
公出驻节陶太守池馆踰宿徙居行台·其一
作者：区元晋
朝代：明

秋色覆琼宇，寒花转白蘋。檐晴喧瑞雀，藻密隐祥鳞。山石堆云远，池涧引泉新。混混无止息，级级故峋嶙。长吟时顾影，伴峙且欹巾。流行敢混俗，卓立自超群。野旷多奇趣，境清无纤尘。主人开绿野，五马驾朱轮。英风凌苍汉，壮志御青云。竹帛恒自矢，声华应耻论。
公出驻节陶太守池馆踰宿徙居行台·其二
作者：区元晋
朝代：明

圣世锡云厚，遐邦望正频。尚祈一掬蕴，化作万家春。薄暮轩前酌，清歌还几巡。微酣问胥史，共称使君仁。荒城能驱虎，云阁定图麟。闻斯舆论美，已领居停恩。所交在雅谊，市道安足云。努力崇令绩，声光遍四垠。明发别兹境，良觏知何辰。
兰窗
作者：区元晋
朝代：明

隐谷秋深有异芳，捲帘琼朵汎崇光。坐忘应许人为一，注品还教蕙作双。绮陌风情徒自蔼，山林意态故难降。离骚读罢潇湘近，纫佩无劳问涉江。
兰赋和李居士
作者：区元晋
朝代：明

蓬艾萧萧风露深，幽香潜处每重寻。矜持自信无惭色，采掇谁怜羞献心。隐谷操成情若寄，楚骚歌罢思难禁。何人迹屏鲍鱼外，来伴花前居士吟。灵根培植傍疏林，也借垂垂橘柚阴。犹恐开时忘采佩，每逢看处辄援琴。香飘弱朵嫌风袅，红拆纤芽喜露侵。岁晏生涯凭九畹，不妨离梦续清吟。
兰赋和李居士·其一
作者：区元晋
朝代：明

蓬艾萧萧风露深，幽香潜处每重寻。矜持自信无惭色，采掇谁怜羞献心。隐谷操成情若寄，楚骚歌罢思难禁。何人迹屏鲍鱼外，来伴花前居士吟。
兰赋和李居士·其二
作者：区元晋
朝代：明

灵根培植傍疏林，也借垂垂橘柚阴。犹恐开时忘采佩，每逢看处辄援琴。香飘弱朵嫌风袅，红拆纤芽喜露侵。岁晏生涯凭九畹，不妨离梦续清吟。
冬后赏菊
作者：区元晋
朝代：明

朔风正浩浩，吹送菊丛秋。篱短看踰好，霜清坐更幽。馀香飞蛱蝶，清影落渔舟。花边评异品，能几薛居州。
冬日上省舟泊龙湾
作者：区元晋
朝代：明

蒹葭影里一停杯，再岁龙湾我复来。苇岸色连残雪曙，渔汀歌隔暮云堆。溯流不尽澄清意，击楫深惭济涉才。目引仙城天咫尺，片帆还趁好风开。野色波光泛酒杯，旧游佳伴几人来。空怜听笛清江曲，更忆联帆翠浪堆。珠寺疏钟徒在念，白云霜雁每论才。相思此日蒹葭渺，迢递孤篷独自开。
冬日上省舟泊龙湾·其一
作者：区元晋
朝代：明

蒹葭影里一停杯，再岁龙湾我复来。苇岸色连残雪曙，渔汀歌隔暮云堆。溯流不尽澄清意，击楫深惭济涉才。目引仙城天咫尺，片帆还趁好风开。
冬日上省舟泊龙湾·其二
作者：区元晋
朝代：明

野色波光泛酒杯，旧游佳伴几人来。空怜听笛清江曲，更忆联帆翠浪堆。珠寺疏钟徒在念，白云霜雁每论才。相思此日蒹葭渺，迢递孤篷独自开。
初归小洞用周宪长赠行韵寄复
作者：区元晋
朝代：明

閒知忙是错，今觉昔全非。贫病难抛酒，春寒亦典衣。照溪诗骨瘦，听谷履声微。到眼凫雏羽，花成已解飞。
别天池余廉宪
作者：区元晋
朝代：明

九华山下试春衣，还忆看春共昔时。别久相逢逢又别，一杯成喜又成悲。花底开尊月半弦，白头相会更何年。莫言离恨非因月，只照离筵便惘然。
别天池余廉宪·其一
作者：区元晋
朝代：明

九华山下试春衣，还忆看春共昔时。别久相逢逢又别，一杯成喜又成悲。
别天池余廉宪·其二
作者：区元晋
朝代：明

花底开尊月半弦，白头相会更何年。莫言离恨非因月，只照离筵便惘然。
别郡学师生
作者：区元晋
朝代：明

翩翩官骑蹴飞尘，陌上衣冠祖饯勤。香扑山花花劝酒，歌传林鸟鸟留人。君当文苑须求富，我忝民司不厌贫。遭际幸逢明主在，且弹孤剑赋凌云。
别郡耆庶
作者：区元晋
朝代：明

三年考绩有何成，惭愧乌台过誉声。父老漫劳留去辙，使君焉敢冒群情。空馀憔悴民犹旧，欲散穷愁恨未能。记取绿杨桥畔路，踌躇同尔听迁莺。
别驾卢慕泉表弟以新居举孙诗见教和之
作者：区元晋
朝代：明

隐隐江山结构新，望中佳气毓祥麟。也应宗胤流芳远，不负侯封布泽勤。台阁故雄今日景，风云尤藉后来人。笑予蓑笠君朱绂，同对渔竿祝五云。
北窗乘凉和答施处士
作者：区元晋
朝代：明

青松倚遍觅新诗，清兴何人共习池。忽见商风吹雁过，秋声还动万年枝。
十月朔旦县学诸公同顾小洞请乡饮酒礼
作者：区元晋
朝代：明

笑抚孤松白日閒，穿云仙骑忽临关。长官礼数能敦典，野老衰迟独厚颜。桂斝香风飘湛露，奎堂晴焰起南山。圣朝教化无遗地，也到渔樵水石间。
南安郡守容正所楚雄邑长方云谷禄丰邑长沈龙源定远邑长刘鸣冈掌卫挥使陈文坡府赞徐秋泉樊蓝田外翰周竹冈季心惟诸君綵帐赐贺
作者：区元晋
朝代：明

贺卮凌晓集轩裳，薄劣何才敢与当。考绩自甘书下下，逢人徒愧说堂堂。滇云东望帆樯渺，洱水西来塞雁长。归把骊珠环宇壁，诵公文是觌清光。
南山沈廉宪以豸币贶贺
作者：区元晋
朝代：明

铃阁风清夜不惊，洱云万里重长城。玉存幸赖昆炎熄，狼殪犹疑虎暴横。每颂甘棠春已满，式承金豸馈非轻。明朝鞍马辞公去，还把绨袍说此情。
厓山吊古和石源吴博士
作者：区元晋
朝代：明

潇然雨打复风吹，祠殿荒芜世代移。共道从龙能报主，岂期浴日竟沉儿。悲风入海号偏壮，正气凌山屹不欹。读罢诸忠殉国咏，泪痕随墨共淋漓。十万相随海上州，安能一苇障颓流。终朝鼎足能存汉，岂有遗黎可复周。运去凤徒污闰历，时危龙亦负翔游。空馀千古忠魂在，山自高深水自悠。宋代纲常万死收，燕云厓水漫沉浮。风传蜀鸟哀仙驭，雨湿陵花泣帝丘。坐剔断芜看古碣，行寻折戟问渔舟。长江似诉当时恨，日夜寒声咽暮秋。
厓山吊古和石源吴博士·其一
作者：区元晋
朝代：明

潇然雨打复风吹，祠殿荒芜世代移。共道从龙能报主，岂期浴日竟沉儿。悲风入海号偏壮，正气凌山屹不欹。读罢诸忠殉国咏，泪痕随墨共淋漓。
厓山吊古和石源吴博士·其三
作者：区元晋
朝代：明

宋代纲常万死收，燕云厓水漫沉浮。风传蜀鸟哀仙驭，雨湿陵花泣帝丘。坐剔断芜看古碣，行寻折戟问渔舟。长江似诉当时恨，日夜寒声咽暮秋。
厓山吊古和石源吴博士·其二
作者：区元晋
朝代：明

十万相随海上州，安能一苇障颓流。终朝鼎足能存汉，岂有遗黎可复周。运去凤徒污闰历，时危龙亦负翔游。空馀千古忠魂在，山自高深水自悠。
友人栽莲踰夏无花携酒雅观屡约屡移用韵戏之
作者：区元晋
朝代：明

载酒看花屡约移，种花徒早恨花迟。东风未必靳颜色，为报明朝着意吹。再向耶溪认旧栽，当时歌动采莲杯。青尊一别娇娥远，应怪花神不早开。
友人栽莲踰夏无花携酒雅观屡约屡移用韵戏之·其一
作者：区元晋
朝代：明

载酒看花屡约移，种花徒早恨花迟。东风未必靳颜色，为报明朝着意吹。
友人栽莲踰夏无花携酒雅观屡约屡移用韵戏之·其二
作者：区元晋
朝代：明

再向耶溪认旧栽，当时歌动采莲杯。青尊一别娇娥远，应怪花神不早开。
双槐次澹所兄韵
作者：区元晋
朝代：明

开轩襟袖翠轻笼，吟对双槐一座中。喜集高丛鸣鸟雀，瑞流清影动虬龙。繁花赛栗低含日，嫩叶如钱细舞风。千载二郎传盛事，玉壶堪赏绿阴浓。
叠韵写怀
作者：区元晋
朝代：明

阿翁还笑作翁年，养鹤家贫费鹤田。每把诗书贻燕翼，预调心性到韦弦。开尊便续芳园乐，爱客谁如北海贤。试课溪头花柳句，东风红紫又成千。
同杨二守游玉台用壁间韵
作者：区元晋
朝代：明

老爱垂竿钓八溟，也从山寺订新盟。玉台可贷寒蓑影，朱绂端惭紫陌名。采药喜逢丹井客，谈玄频拉白云僧。风流输却贤韶守，数酌壶山一笑并。
和友寄怀
作者：区元晋
朝代：明

瓦盆春酿忆同倾，乡社逢迎有笑声。满目芙蓉秋又晚，不胜惆怅去年情。
和四素黄学士兼呈章岩周中宪
作者：区元晋
朝代：明

学士当年侍紫宸，天章云藻笔中新。于今纶綍推前辈，白马山岩有几人。脱将豸服换黄冠，里巷无车出亦安。明月半岩松露滴，一壶春酒独盘桓。
和四素黄学士兼呈章岩周中宪·其一
作者：区元晋
朝代：明

学士当年侍紫宸，天章云藻笔中新。于今纶綍推前辈，白马山岩有几人。
和四素黄学士兼呈章岩周中宪·其二
作者：区元晋
朝代：明

脱将豸服换黄冠，里巷无车出亦安。明月半岩松露滴，一壶春酒独盘桓。
和坛山何丈种菊
作者：区元晋
朝代：明

腰懒谁齐逸士名，无营人是葛天英。却怜漉酒酲初解，梨栗从头说旧情。
和天池余佥宪赠别韵
作者：区元晋
朝代：明

燕城风雨夜篝灯，青锁勋猷重继承。公自才华誇迥出，我徒顽钝愧无能。歌翻垂柳连岐陌，望渺孤峦隔远层。何许罗浮还订约，芰荷衣缉绿云凝。
和寄梅村钟邦伯
作者：区元晋
朝代：明

刺史门前未蹑踪，春深如海醉歌童。镜中留得朱颜在，岩壑风流岁岁同。鞍马风尘忆旅踪，孤琴万里笑孱童。旧游零落知音少，三叹朱弦调可同。
和寄梅村钟邦伯·其一
作者：区元晋
朝代：明

刺史门前未蹑踪，春深如海醉歌童。镜中留得朱颜在，岩壑风流岁岁同。
和寄梅村钟邦伯·其二
作者：区元晋
朝代：明

鞍马风尘忆旅踪，孤琴万里笑孱童。旧游零落知音少，三叹朱弦调可同。
和弟思斋林园相庆
作者：区元晋
朝代：明

围断烟霞且浪閒，数椽吾分碧岩间。客来屏西开三径，人立梅边到几关。草阁看花常独往，山瓶斟月亦忘还。紫荆庭畔团圞酒，扶醉年年笑玉山。翛然蜗壳是吾卢，纳纳乾坤世与居。陶令千瓢长贮月，邺侯四壁祇藏书。池光潋滟看云度，树色扶疏入夏舒。童子只虞翁抱瓮，每招猿鹤绊閒居。
和弟思斋林园相庆·其一
作者：区元晋
朝代：明

围断烟霞且浪閒，数椽吾分碧岩间。客来屏西开三径，人立梅边到几关。草阁看花常独往，山瓶斟月亦忘还。紫荆庭畔团圞酒，扶醉年年笑玉山。
和弟思斋林园相庆·其二
作者：区元晋
朝代：明

翛然蜗壳是吾卢，纳纳乾坤世与居。陶令千瓢长贮月，邺侯四壁祇藏书。池光潋滟看云度，树色扶疏入夏舒。童子只虞翁抱瓮，每招猿鹤绊閒居。
和文洲区茂才见寄
作者：区元晋
朝代：明

三叹朱弦识者稀，君才何处不相宜。且醒无定输瀛梦，共醉有时际会卮。桂蔼晚香留月阙，菊舒寒滟迸霜篱。秋光何限相思感，独向皋原放雪衣。
和李与厓诗人客怀之作
作者：区元晋
朝代：明

把酒竹当扉，伴吟花映席。春光荡四隅，此是邺侯壁。矮屋不安门，花香长满席。小蛮斗新影，和月倚素壁。
和李与厓诗人客怀之作·其一
作者：区元晋
朝代：明

把酒竹当扉，伴吟花映席。春光荡四隅，此是邺侯壁。
和李与厓诗人客怀之作·其二
作者：区元晋
朝代：明

矮屋不安门，花香长满席。小蛮斗新影，和月倚素壁。
和章岩周少参赠行之作
作者：区元晋
朝代：明

十载梅花覆海涯，也寻僧寺到南华。尊前宝箓闻新论，榜上云龙说故家。迹远且邀鸥作侣，身閒偏爱鹿随车。春光何限临岐念，相忆桃溪钓锦霞。
和答李山人
作者：区元晋
朝代：明

凌晨歌箕谷，兴送远山峨。细雨御幽壁，高风引翠萝。溪清顾影静，花重借颜酡。别院茶烟湿，尤欣羽客过。
和答潘晴川漫兴韵
作者：区元晋
朝代：明

客来东郭履，坐我北窗琴。应契无弦处，同冥水月心。倒予云液瓮，报尔紫琼琴。醉里无拘束，回观太古心。
和答潘晴川漫兴韵·其一
作者：区元晋
朝代：明

客来东郭履，坐我北窗琴。应契无弦处，同冥水月心。
和答潘晴川漫兴韵·其二
作者：区元晋
朝代：明

倒予云液瓮，报尔紫琼琴。醉里无拘束，回观太古心。
和答诗人
作者：区元晋
朝代：明

忆昔花源旭日黄，拜公忙上候潮航。情深每恨分携远，诗好不知歌咏长。十二窝中饶浩荡，三千界外任苍茫。消将诗律参冬律，词叠森严字字霜。
和答郑过斋寄怀
作者：区元晋
朝代：明

千峰慵出阁蓝舆，小洞阴深闭竹居。正尔海门驰思远，朅来诗律得怀舒。眠听啼鸟欹高枕，行数飞花点翠渠。老去流光还念不，数函云壑有丹书。山水无阴客息舆，垂杨溪下得深居。了空纷虑境长静，祇有相思怀未舒。茅屋依山青入榻，柴门流水绿交渠。疏迂可似嵇中散，活计些儿四壁书。
和答郑过斋寄怀·其一
作者：区元晋
朝代：明

千峰慵出阁蓝舆，小洞阴深闭竹居。正尔海门驰思远，朅来诗律得怀舒。眠听啼鸟欹高枕，行数飞花点翠渠。老去流光还念不，数函云壑有丹书。
和答郑过斋寄怀·其二
作者：区元晋
朝代：明

山水无阴客息舆，垂杨溪下得深居。了空纷虑境长静，祇有相思怀未舒。茅屋依山青入榻，柴门流水绿交渠。疏迂可似嵇中散，活计些儿四壁书。
和答陈总戎远惠诗轴
作者：区元晋
朝代：明

声远题高古不如，六年再睹右军书。春光四壁龙蛇动，画寝能醒病宰予。笑尔巴声和独多，引商刻羽便蹉跎。几回欲答飞凫句，遗响沉吟岁又过。
和答陈总戎远惠诗轴·其一
作者：区元晋
朝代：明

声远题高古不如，六年再睹右军书。春光四壁龙蛇动，画寝能醒病宰予。
和答陈总戎远惠诗轴·其二
作者：区元晋
朝代：明

笑尔巴声和独多，引商刻羽便蹉跎。几回欲答飞凫句，遗响沉吟岁又过。
和练江陶外史观僧艺植之作
作者：区元晋
朝代：明

玄圃观僧种，多应异俗忙。避锄存蚁穴，注钵活蛙塘。日暖花生色，烟和叶解黄。崇朝探紫翠，淑气满篮筐。
和罗樵弟紫菊
作者：区元晋
朝代：明

十月菩蕾紫滟新，护持元自有花神。金樽花底歌檀板，不向霓裳羡太真。一夜奇花吐海涯，洪纤群卉不须誇。始知仙侣滂沱雨，不长人间滟冶花。
和罗樵弟紫菊·其一
作者：区元晋
朝代：明

十月菩蕾紫滟新，护持元自有花神。金樽花底歌檀板，不向霓裳羡太真。
和罗樵弟紫菊·其二
作者：区元晋
朝代：明

一夜奇花吐海涯，洪纤群卉不须誇。始知仙侣滂沱雨，不长人间滟冶花。
和表兄曾大尹写怀
作者：区元晋
朝代：明

山深元不羡棼华，廿载畏途岂足誇。云水堆中须着我，蕊兰汀畔未移家。马驰栈道曾吹笛，船过瞿塘强看花。此日得閒閒始乐，与君同咽玉台霞。往时挟策走遥峰，大似化缘历万重。行脚僧疑孙行者，叹时公是鹿皮翁。诗评梓里声难协，酒放柴桑趣可同。岩壑风流吾足矣，笑听儿稚说登庸。
和表兄曾大尹写怀·其一
作者：区元晋
朝代：明

山深元不羡棼华，廿载畏途岂足誇。云水堆中须着我，蕊兰汀畔未移家。马驰栈道曾吹笛，船过瞿塘强看花。此日得閒閒始乐，与君同咽玉台霞。
和表兄曾大尹写怀·其二
作者：区元晋
朝代：明

往时挟策走遥峰，大似化缘历万重。行脚僧疑孙行者，叹时公是鹿皮翁。诗评梓里声难协，酒放柴桑趣可同。岩壑风流吾足矣，笑听儿稚说登庸。
和西洲曾郡伯对竹赋
作者：区元晋
朝代：明

鸣玉锵锵翠满阑，济川佳致此时看。春风不厌儿孙长，劲节尤宜霜雪寒。栖凤每留千岁实，掣鳌还付八冥竿。高楼取就西山外，谁玩当年傲吏冠。
和诸亲友赠行韵
作者：区元晋
朝代：明

徘徊心自故园长，脩竹檀栾兰蕙苍。门外客来邀憩石，阶前孙舞引登堂。径连求仲何须约，声奏埙篪底用腔。此日临岐分手去，春光相忆岭云香。
和象洲叶大尹绯桃之作
作者：区元晋
朝代：明

莫向玄都觅旧红，浅深无定是天工。点垣琼蕊霞光合，匝院芳丛日晕浓。色夺朱铅春蔼蔼，影流绛帐月胧胧。呼儿听说长安杏，十里珠帘看可同。薰染春光出异红，绛罗细剪未论工。也应西海传芳远，不枉河阳着意浓。小院烘霞流积霭，横钗带月看新胧。花前拟结千年实，岁岁蓬莱宴会同。
和象洲叶大尹绯桃之作·其一
作者：区元晋
朝代：明

莫向玄都觅旧红，浅深无定是天工。点垣琼蕊霞光合，匝院芳丛日晕浓。色夺朱铅春蔼蔼，影流绛帐月胧胧。呼儿听说长安杏，十里珠帘看可同。
和象洲叶大尹绯桃之作·其二
作者：区元晋
朝代：明

薰染春光出异红，绛罗细剪未论工。也应西海传芳远，不枉河阳着意浓。小院烘霞流积霭，横钗带月看新胧。花前拟结千年实，岁岁蓬莱宴会同。
和赵宪副诗轴见寄兼呈年家岑都谏
作者：区元晋
朝代：明

白雪声高俯众鸣，纵横笔阵万人倾。端令苏李为奴隶，肯放钟王作主盟。六诏甘棠歌蔽芾，三槐清荫侈舒荣。秋来多少霜台兴，兰荐芬芳菊吐英。
和陈如心咏小舫落成
作者：区元晋
朝代：明

扁舟兴不恶，操弄且忘归。江溟穿云去，潮平载月来。沙汀閒狎鹭，紫陌厌谈鸡。睡足推蓬起，莺啼花外溪。一叶休言小，乘春可共移。探梅无近景，系柳有新诗。剡曲心频到，朱明梦屡飞。风光归遍览，不博子陵矶。
和陈如心咏小舫落成·其一
作者：区元晋
朝代：明

扁舟兴不恶，操弄且忘归。江溟穿云去，潮平载月来。沙汀閒狎鹭，紫陌厌谈鸡。睡足推蓬起，莺啼花外溪。
和陈如心咏小舫落成·其二
作者：区元晋
朝代：明

一叶休言小，乘春可共移。探梅无近景，系柳有新诗。剡曲心频到，朱明梦屡飞。风光归遍览，不博子陵矶。
咏梅和郑山人
作者：区元晋
朝代：明

别馆栖新旅，看花无故人。一枝开傍水，半榻玩思君。影寂低移径，香轻暗度津。陇头何处是，睇望又逢春。雪风吹不断，义路索还猜。绝壑探踰远，幽涯独自裁。微吟频倚杖，清玩更凭杯。满目江村晚，踌躇不忍回。
咏梅和郑山人·其一
作者：区元晋
朝代：明

别馆栖新旅，看花无故人。一枝开傍水，半榻玩思君。影寂低移径，香轻暗度津。陇头何处是，睇望又逢春。
咏梅和郑山人·其二
作者：区元晋
朝代：明

雪风吹不断，义路索还猜。绝壑探踰远，幽涯独自裁。微吟频倚杖，清玩更凭杯。满目江村晚，踌躇不忍回。
咏梅和郑过斋老隐
作者：区元晋
朝代：明

霁霜玉笛满城头，晓探寒花劲气浮。恰是老梅屯雪阵，先将游骑骋清秋。清霜绛帐捲芙蓉，遥见文姬淡月中。自歛色香羞自献，肯随桃李媚春风。江门义口石桥东，雪后槎枒树树同。数点个中存一画，几人花外得神通。萧飒山堂一此君，岁寒非尔孰为群。双清不入繁华调，倚遍江村日暮云。平林漠漠淡含烟，绕径梅花别有天。短发可能催白尽，一回见尔一添年。抚景新诗敢自慵，冷香丛里兴无穷。半岩松雪才数朵，无限山林万古风。夜听吹笛满空山，睡起寻梅古寺间。一种孤芳谁解得，漫从僧舍伴云閒。
咏梅和郑过斋老隐·其一
作者：区元晋
朝代：明

霁霜玉笛满城头，晓探寒花劲气浮。恰是老梅屯雪阵，先将游骑骋清秋。
咏梅和郑过斋老隐·其七
作者：区元晋
朝代：明

夜听吹笛满空山，睡起寻梅古寺间。一种孤芳谁解得，漫从僧舍伴云閒。
咏梅和郑过斋老隐·其三
作者：区元晋
朝代：明

江门义口石桥东，雪后槎枒树树同。数点个中存一画，几人花外得神通。
咏梅和郑过斋老隐·其二
作者：区元晋
朝代：明

清霜绛帐捲芙蓉，遥见文姬淡月中。自歛色香羞自献，肯随桃李媚春风。
咏梅和郑过斋老隐·其五
作者：区元晋
朝代：明

平林漠漠淡含烟，绕径梅花别有天。短发可能催白尽，一回见尔一添年。
咏梅和郑过斋老隐·其六
作者：区元晋
朝代：明

抚景新诗敢自慵，冷香丛里兴无穷。半岩松雪才数朵，无限山林万古风。
咏梅和郑过斋老隐·其四
作者：区元晋
朝代：明

萧飒山堂一此君，岁寒非尔孰为群。双清不入繁华调，倚遍江村日暮云。
咏燕
作者：区元晋
朝代：明

双蹴芹泥香未乾，经营无过草堂安。呢喃似诉朱门景，帘幕风摇敛翅难。
咏瓜
作者：区元晋
朝代：明

尚忆年华计及瓜，故侯老矣兴踰加。再从抱瓮看绵瓞，五色文成献帝家。
咏鱼
作者：区元晋
朝代：明

弹铗宁因味不兼，养鱼偏爱出藏潜。请看鳞甲凌秋奋，九万名从小鉴添。
哭侄效恭用高春元韵
作者：区元晋
朝代：明

兰萎栽不长，玉毁恨徒深。谁念蹒跚日，空馀感慨心。文场虽角逐，病觉忽侵寻。月下思英爽，悲怀满素琴。
喜侄业宣添孙分韵得纱字
作者：区元晋
朝代：明

闻说天孙几幅纱，为裁绷裤到儒家。山川毓秀浑无限，门祚宜人总未涯。接壤芳传桂缀玉，傍垣薇发紫团花。新诗拈出平阳胄，儿长端期壮国华。
喜弟辈堂前庆寿有怀兄双莲宦饶郡不至
作者：区元晋
朝代：明

容膝斋前伴寝兴，芳辰殊觉好怀生。行吟花下埙篪和，照影溪头水月清。南极星临同戏綵，麻姑晡熟亦分馨。因君兼忆饶阳雁，岁晚不来空寄声。
喜莘野尹茂才得子次易坡川韵
作者：区元晋
朝代：明

五马旋归六载时，见君还喜见佳儿。名家已徵河东瑞，老子何辞醉后诗。抱向席边声可辩，指当屏上字应知。看看自是鸣冈凤，愿际文明上玉墀。
喜雨
作者：区元晋
朝代：明

黑云排白雨，奔涝溢清沱。久旱忧停酒，一霖欲当蓑。皱红舒浦荔，暗绿转郊禾。便制丰年曲，连床对客歌。轻凉方霂霢，乱点忽滂沱。阶近吟迁榻，茅穿舞带蓑。千家妨岁率，百亩待登禾。明日耘应急，谁赓绿野歌。
喜雨·其一
作者：区元晋
朝代：明

黑云排白雨，奔涝溢清沱。久旱忧停酒，一霖欲当蓑。皱红舒浦荔，暗绿转郊禾。便制丰年曲，连床对客歌。
喜雨·其二
作者：区元晋
朝代：明

轻凉方霂霢，乱点忽滂沱。阶近吟迁榻，茅穿舞带蓑。千家妨岁率，百亩待登禾。明日耘应急，谁赓绿野歌。
嘉莲呈瑞
作者：区元晋
朝代：明

偎红还倚白，并蕊却丫开。共比鸳鸯锦，宁知冰玉荄。同心临碧水，分影拭瑶台。岁岁东风好，秾华此借媒。二仲堪谈宋，双姬谩拟乔。由来君子重，羞逐丽容销。色萃三峰秀，香传太液迢。相看两不语，犹恐涉尘嚣。
嘉莲呈瑞·其一
作者：区元晋
朝代：明

偎红还倚白，并蕊却丫开。共比鸳鸯锦，宁知冰玉荄。同心临碧水，分影拭瑶台。岁岁东风好，秾华此借媒。
嘉莲呈瑞·其二
作者：区元晋
朝代：明

二仲堪谈宋，双姬谩拟乔。由来君子重，羞逐丽容销。色萃三峰秀，香传太液迢。相看两不语，犹恐涉尘嚣。
壶山归兴赠别戴太守
作者：区元晋
朝代：明

载酒送公感兴长，木兰吾昔泛轻航。萍蓬每忆当年迹，河岭那堪此日觞。春啭锦莺歌断续，潮生珠海泽汪洋。使君德政播南粤，不负朱轮返故乡。
夏日与余博士潘封君过惟裕弟新居小集
作者：区元晋
朝代：明

红满东风见郗林，堂依绿野复环阴。怀倾北海长存酒，愠解南薰不待琴。未必金茎凉易荐，真成石步暑难侵。阶前棠棣翩翩近，杖履无劳室远吟。
夜坐书怀
作者：区元晋
朝代：明

待腊梅开未尽时，天涯春动可胜思。音书肯信沉鱼雁，占卜频劳测偶奇。浮世功名飞絮薄，故乡心事短檠知。渔矶远在黄云外，何日歌词唱竹枝。
夜宿圆隐寺同何郡守留题
作者：区元晋
朝代：明

日淡长林鸟欲栖，试题名姓觅招提。自怜五马驱驰远，肯讶群僧出迓迟。溪近水云穿牖户，霜深枫叶拥墙埤。十年紫陌红尘遍，却笑于今说息机。
夜思
作者：区元晋
朝代：明

永夜不能眠，渴思邻墙酒。琼浆轻压刍，馨雰扑户牖。须知卓公狂，不失醒时守。醉分瓮底春，兴超豪侠右。流莺啭幽谷，玄蝉鸣新柳。东风满林峦，扶藜羡野叟。旅囊笑屡空，供具成乌有。明发重踟蹰，欲携二三友。
夜梦先大夫至早添孙次徐司成贺章韵
作者：区元晋
朝代：明

种玉开云兴不悭，郁葱由是遍西山。正忻绕膝添扶老，敢妄弃繻薄抱关。数亩瓜田惭旧业，百年世系待新刊。梦中我见薇垣考，髣似廷评喜动颜。
夜访经历区澹所宗丈化仙硐中
作者：区元晋
朝代：明

惊湍喧浪落寒湾，万室燃灯列火山。金埒景饶须尽醉，玉华秋好共忘还。力倾琢石求应苦，课在囊沙得亦难。千载输边谁卜式，笑从铢两献龙颜。
太中府君诞辰感述·镇州十月二十八日
作者：区元晋
朝代：明

牧爱堂前一炷香，痴儿心事海天长。恩当罔极云何报，情到逢辰倍自伤。高树日晴鸦反哺，碧空云净雁成行。不知薇省脩常祀，兄弟同谁肃拜将。
奉和元阳余文学诵先君之作
作者：区元晋
朝代：明

山斗人能仰旧名，岂徒词垒称长城。教贻后裔惟清白，德表门闾自准程。薇省恩波同海阔，臬台霜月彻霄明。痴儿拜睹儒英诵，感恋难忘表劝声。
宋春元宅上玩菊和高春元韵
作者：区元晋
朝代：明

霜前淡淡景初成，一抹风光菊满庭。清劲直符松柏操，娉婷羞比女郎情。摘簪破帽人同瘦，吟傍疏篱句易馨。就里甘芳能济老，错从陶令得閒名。染织风光五色成，文章灿烂长公庭。可谁今日根荄见，共语群芳霜雪情。崔氏一坡元有谱，陶家三径亦流馨。莫将行止花前论，未了人间吏隐名。采采秋英正落成，悠然佳思满幽庭。甘芳易得飧时味，潇洒难忘玩后情。暮染朝薰争出巧，融霞浥露总含馨。帽檐笑把朱英插，香夺南枝更有名。到眼风光画不成，谢家琼玉倚芳庭。花中清丽真谁右，雪里峥嵘似尔情。清露匝篱花带玉，晓霞铺径霭分馨。芳标合并梅花论，红白何妨晚著名。
宋春元宅上玩菊和高春元韵·其一
作者：区元晋
朝代：明

霜前淡淡景初成，一抹风光菊满庭。清劲直符松柏操，娉婷羞比女郎情。摘簪破帽人同瘦，吟傍疏篱句易馨。就里甘芳能济老，错从陶令得閒名。
宋春元宅上玩菊和高春元韵·其三
作者：区元晋
朝代：明

采采秋英正落成，悠然佳思满幽庭。甘芳易得飧时味，潇洒难忘玩后情。暮染朝薰争出巧，融霞浥露总含馨。帽檐笑把朱英插，香夺南枝更有名。
宋春元宅上玩菊和高春元韵·其二
作者：区元晋
朝代：明

染织风光五色成，文章灿烂长公庭。可谁今日根荄见，共语群芳霜雪情。崔氏一坡元有谱，陶家三径亦流馨。莫将行止花前论，未了人间吏隐名。
宋春元宅上玩菊和高春元韵·其四
作者：区元晋
朝代：明

到眼风光画不成，谢家琼玉倚芳庭。花中清丽真谁右，雪里峥嵘似尔情。清露匝篱花带玉，晓霞铺径霭分馨。芳标合并梅花论，红白何妨晚著名。
官舍和百竹叔赠行诗韵
作者：区元晋
朝代：明

一官疏拙守镇州，亦滥朱轮作宦游。岭树梦残惊客远，风尘鬓短为民忧。期将袜线酬明主，肯傍瓜田学故侯。屈指龙溪春又满，未能烟艇弄清流。顾影须求不愧行，两年交绝孔方兄。轻肥信美元非愿，齑菜虽贫故有程。饮水昔尝承戒训，为高今幸藉丘陵。涓埃欲报恩波阔，可信皇都是北溟。
官舍和百竹叔赠行诗韵·其一
作者：区元晋
朝代：明

一官疏拙守镇州，亦滥朱轮作宦游。岭树梦残惊客远，风尘鬓短为民忧。期将袜线酬明主，肯傍瓜田学故侯。屈指龙溪春又满，未能烟艇弄清流。
官舍和百竹叔赠行诗韵·其二
作者：区元晋
朝代：明

顾影须求不愧行，两年交绝孔方兄。轻肥信美元非愿，齑菜虽贫故有程。饮水昔尝承戒训，为高今幸藉丘陵。涓埃欲报恩波阔，可信皇都是北溟。
官舍怀张参戎区经卫二丈不至
作者：区元晋
朝代：明

径僻清斋枕石湾，跏趺镇日对青山。雨晴灵鹊窥檐语，风静飞云度壑还。政简伺庭无物扰，日长吟箧有诗摊。芳尊可念羁怀否，携醉秋光一解颜。
宜章行台邑宰陈前峰宴饮述谢
作者：区元晋
朝代：明

岩畔清风散晓凉，雨晴秋蔼满衣裳。琴樽此日逢知己，航苇明朝是故乡。远水迸流归粤海，片云随雁度潇湘。客怀不尽宜阳月，剩贷花前一醉狂。
客有题小洞壁间诗者词绮而未尽地主之意因赓和足之
作者：区元晋
朝代：明

野亭閒徙倚，身远觉怀开。酒熟呼邻得，诗成待客裁。巾香花底露，钓冷石边苔。最是无营境，僧还杖锡来。
客来览秀堂玩葵次韵
作者：区元晋
朝代：明

青尊同客对奇株，又见灵根禀气殊。锦在丛中虽漫尔，丹求心上却相如。三阳倾向逢虞日，五色灿烂忆帝裾。绕膝儿孙花下舞，传芳宁解继三馀。
客枉小舫游叙叠韵
作者：区元晋
朝代：明

雨过津如拭，云低岛欲连。仙舟同李郭，遍适海门天。伊昔芙蓉梦，于今花影连。情深看宿鹭，分我枕中天。
客枉小舫游叙叠韵·其一
作者：区元晋
朝代：明

雨过津如拭，云低岛欲连。仙舟同李郭，遍适海门天。
客枉小舫游叙叠韵·其二
作者：区元晋
朝代：明

伊昔芙蓉梦，于今花影连。情深看宿鹭，分我枕中天。
宦邸和寄社英
作者：区元晋
朝代：明

三年未报国恩隆，惭愧故人属句雄。别久每惊时序改，诗来真觉海山重。三春耒耜祈甘雨，七月巡行念栉风。满目流亡难袖手，敢从孤剑说屠龙。江头打坐伴凫鸥，谁似清溪隐者流。索杖鹤随松畔榻，烹茶云覆竹边瓯。句联石鼎知何日，书到梅关又九秋。五马未能宽羁靮，几时同访北山游。身閒那得似吴侬，吟对庭花近榻红。遁世自宜猿鹤伴，结卢偏爱水云封。南山得雾堪藏豹，溟海凌波看跃龙。此日思君何限乐，诗成吹笛月明中。
宦邸和寄社英·其一
作者：区元晋
朝代：明

三年未报国恩隆，惭愧故人属句雄。别久每惊时序改，诗来真觉海山重。三春耒耜祈甘雨，七月巡行念栉风。满目流亡难袖手，敢从孤剑说屠龙。
宦邸和寄社英·其三
作者：区元晋
朝代：明

身閒那得似吴侬，吟对庭花近榻红。遁世自宜猿鹤伴，结卢偏爱水云封。南山得雾堪藏豹，溟海凌波看跃龙。此日思君何限乐，诗成吹笛月明中。
宦邸和寄社英·其二
作者：区元晋
朝代：明

江头打坐伴凫鸥，谁似清溪隐者流。索杖鹤随松畔榻，烹茶云覆竹边瓯。句联石鼎知何日，书到梅关又九秋。五马未能宽羁靮，几时同访北山游。
家君八十一寿诞
作者：区元晋
朝代：明

堂上风光雪透梅，罗浮消息又春来。当筵锦绣成嘉祝，绕膝斑烂愧菲才。洛社声猷元有谱，汾阳寿祉岂无媒。看翁调鼎归閒日，何限恩波被草莱。
寄寿次陶何丈诞
作者：区元晋
朝代：明

一缄开北海，三祝拜南山。桃忆同初熟，丹应共九还。黄金何待买，白日故须閒。花底年年醉，蓬莱笑语间。子真何处谷，望望隔云山。江迥心堪到，书重雁屡还。转添诗律细，应减酒杯閒。为讯乘槎约，宁忘八月间。
寄寿次陶何丈诞·其一
作者：区元晋
朝代：明

一缄开北海，三祝拜南山。桃忆同初熟，丹应共九还。黄金何待买，白日故须閒。花底年年醉，蓬莱笑语间。
寄寿次陶何丈诞·其二
作者：区元晋
朝代：明

子真何处谷，望望隔云山。江迥心堪到，书重雁屡还。转添诗律细，应减酒杯閒。为讯乘槎约，宁忘八月间。
寄年家敬所筠源黄博士
作者：区元晋
朝代：明

燕邸依稀六十年，书来往事只凄然。仪刑天上思双老，身势壶中仅五仙。高谊金兰真不替，故家乔梓总堪传。却惭儿稚皆豚犬，不及名门韦曲贤。
寄聂少平舅氏
作者：区元晋
朝代：明

记得鸿泥共托名，依依萍梗可堪情。如今两地梅花月，不照寒江雪棹声。
寄陈总戎
作者：区元晋
朝代：明

共说祭遵雅，绻怀虎帐深。长城方尔藉，梁父岂堪吟。泾渭从渠辩，淄磷适此心。独馀推毂念，戎马正沾襟。
寄高春元答怀
作者：区元晋
朝代：明

寒腊孤灯伴客情，迩来春漏刻分平。绸缪不尽风云际，悲喜宁堪雨雾零。绣句莫酬孤鹤怨，洞箫还讶舞鸾惊。相思倚遍东楼月，曾照当时笔阵兵。
寒夜和云中诸僚友
作者：区元晋
朝代：明

座上珠玑焕斗文，兰亭风韵已平分。醉能辞醉真惭我，诗到无诗独羡君。石鼎句联何日约，山瓶酒在几时醺。相思此夜梅花发，月印寒山影半匀。
寓省与年丈洞泉彭邦伯话旧
作者：区元晋
朝代：明

寒江雪舫忆桐城，聚首仙羊岁屡更。枕上风涛犹在梦，灯前尊酒不胜情。黄云泽满千家颂，珠海鹏抟万里程。种德几人流后裔，对君时复好怀生。
对菊
作者：区元晋
朝代：明

花应嫌兴浅，酒不负杯深。此意东篱外，还谁老圃吟。相扶秋有色，竞傲雪同心。为笑桃溪蝶，霜前舞得禁。
对菊和周茂才
作者：区元晋
朝代：明

客来结驷共云霞，曾是桃源旧隐家。九月可人过十月，菊花流滟到梅花。纵情岁日吾烟艇，得意文章子国华。何许长安红十里，相将蓑笠送秋沙。
寿东沂杨邦伯诞
作者：区元晋
朝代：明

昨夜台光烛岳嵩，晓听歌祝四民同。勋阶公自跻天上，福祉人咸指日东。保障功成卑尹铎，崇儒化浃并文翁。试看霜后阳和满，可是南山淑气融。
寿吴碧冈八十一诞
作者：区元晋
朝代：明

三度函关寿未央，新诗曾记侑秋觞。风光窈窕菊犹媚，淑气舒徐梅又香。黄鹤每随穿壑杖，红尘不上钓溪航。当筵莫讶仙筹亟，自是閒人岁月长。
寿弟冈川初度
作者：区元晋
朝代：明

浩浩不知何处天，摩挲铜狄锦堂前。三千岁月桃初灿，九十韶光酒正传。隙地栽花青紫遍，短筇寻壑岳嵩连。与君共倚黄云树，合比庄椿无后先。
寿思斋弟六十初度
作者：区元晋
朝代：明

未了渔蓑未了閒，且随閒处乐人间。诗书孙子教群习，世态炎凉放两关。花甲从头再数去，海筹屈指几遭还。与君岁岁台莱咏，参对南山与北山。我生七十君六十，桃自妍春菊滟秋。对酒风花无尽藏，传家簪组有前筹。钓空碧海天踰远，看到红尘世亦浮。甲子无穷绛老在，问君还是偓佺不。
寿思斋弟六十初度·其一
作者：区元晋
朝代：明

未了渔蓑未了閒，且随閒处乐人间。诗书孙子教群习，世态炎凉放两关。花甲从头再数去，海筹屈指几遭还。与君岁岁台莱咏，参对南山与北山。
寿思斋弟六十初度·其二
作者：区元晋
朝代：明

我生七十君六十，桃自妍春菊滟秋。对酒风花无尽藏，传家簪组有前筹。钓空碧海天踰远，看到红尘世亦浮。甲子无穷绛老在，问君还是偓佺不。
寿李逊白初度
作者：区元晋
朝代：明

琼枝灿错绕华筵，寿酌逢翁兴独偏。野鹤顶成年自永，孤松苓就老踰坚。七贤才一谁堪续，四老馀三数可填。徙倚庄椿歌此曲，又从熙穆论篯铿。
寿知己诞日
作者：区元晋
朝代：明

岳色低涵榻，潮生远泛杯。景当蓬矢丽，筵对画图开。窈窕朱颜壮，舒徐淑气来。香风吹綵服，春动隔溪莱。
寿紫溪郑亲家初度
作者：区元晋
朝代：明

金谷堂开寿日筵，石桥东畔集群仙。丝簧叠按蓬莱曲，竹简新书海屋年。匏杓酌春云液满，土阶呈瑞玉芝连。革将尘障纤毫尽，木德还君世有缘。
小儿日章纳妇恭和严君霜押示之
作者：区元晋
朝代：明

爱尔婚姻及盛年，承家何必问庄田。关雎诗上求风化，鸾凤声中陋管弦。儆戒尚闻星有烂，翱翔无谓弋非贤。而家祖德三槐并，看衍箕裘奕叶千。
小庄后乐洞转升便还与客游咏
作者：区元晋
朝代：明

插槿编篱漫作门，春深红紫看成村。晚从幽乐寻真境，天与芳菲共此园。隔浦渔归烟半艇，傍岩客过月盈尊。溪前不减吴江景，枫落莼鲈尚费论。杨柳阴阴昼掩门，几家茅屋近江村。因观鱼乐临清沼，为听莺声到小园。堤草绿匀蛙聒枕，庭花香泛蚁浮尊。来朝社鼓溪南北，又把升平入句论。
小庄后乐洞转升便还与客游咏·其一
作者：区元晋
朝代：明

插槿编篱漫作门，春深红紫看成村。晚从幽乐寻真境，天与芳菲共此园。隔浦渔归烟半艇，傍岩客过月盈尊。溪前不减吴江景，枫落莼鲈尚费论。
小庄后乐洞转升便还与客游咏·其二
作者：区元晋
朝代：明

杨柳阴阴昼掩门，几家茅屋近江村。因观鱼乐临清沼，为听莺声到小园。堤草绿匀蛙聒枕，庭花香泛蚁浮尊。来朝社鼓溪南北，又把升平入句论。
小洞烹茶坐石荫竹于水云间用陶司训韵
作者：区元晋
朝代：明

蚓窍初鸣竹径荫，茶炉声细石泉深。谁知千顷沧浪濯，未了卢仝七碗心。山阁寒烟一缕青，坐消繁虑减花馨。呼来野鹤还飞去，不避烹茶避说经。
小洞烹茶坐石荫竹于水云间用陶司训韵·其一
作者：区元晋
朝代：明

蚓窍初鸣竹径荫，茶炉声细石泉深。谁知千顷沧浪濯，未了卢仝七碗心。
小洞烹茶坐石荫竹于水云间用陶司训韵·其二
作者：区元晋
朝代：明

山阁寒烟一缕青，坐消繁虑减花馨。呼来野鹤还飞去，不避烹茶避说经。
小洞观菊和白沙陈先生韵
作者：区元晋
朝代：明

坐扫烟霞到几层，悠然句在和难成。不辞洞里秋联榻，共醉花前夜继灯。矮竹雪晴清并立，小阑风狎笑相凭。看花不堕棼华念，肯信渊明亦是僧。澹黄轻白紫还层，晚觉栽花一枝成。昼永荀炉薰馥麝，月明秦锦焰霜灯。英餐楚些词空慨，酒送江州醉易凭。满目秋光兴未了，杖黎还觅看云僧。
小洞观菊和白沙陈先生韵·其一
作者：区元晋
朝代：明

坐扫烟霞到几层，悠然句在和难成。不辞洞里秋联榻，共醉花前夜继灯。矮竹雪晴清并立，小阑风狎笑相凭。看花不堕棼华念，肯信渊明亦是僧。
小洞观菊和白沙陈先生韵·其二
作者：区元晋
朝代：明

澹黄轻白紫还层，晚觉栽花一枝成。昼永荀炉薰馥麝，月明秦锦焰霜灯。英餐楚些词空慨，酒送江州醉易凭。满目秋光兴未了，杖黎还觅看云僧。
小洞览游
作者：区元晋
朝代：明

云霞生丽色，岩壑值幽时。田畯招炊黍，巾车命有词。习閒双鹤伴，寄傲一丘宜。莽莽观无始，翛然世虑移。
小洞避暑
作者：区元晋
朝代：明

水郭凉生六月馀，玉箫风外彩云舒。金茎露美谁曾到，石步廊岑事已殊。栩蝶梦回山阁静，柔丝游处夜窗虚。细吟殿阁微凉句，羽扇无功献帝居。
小舫将成拟游罗浮钓嬴海用韵预告同志
作者：区元晋
朝代：明

早从世路逐飞黄，垂老投竿上野航。半枕梦惊今日醒，一丝心恋晚江长。荒城秋迥砧凄断，远水潮生棹渺茫。脚底谢公何处屐，廿年犹负铁桥霜。
小舫新成诸荐绅先生诗枉次答
作者：区元晋
朝代：明

刳木虚中用本奇，溯流那借力推移。行随茶灶何妨酒，泊近梅花每费诗。破浪莫辞催棹急，得风尤戒尽帆飞。沧浪歌罢无人问，自爱凫鸥共一溪。
小金山寺
作者：区元晋
朝代：明

珠林寻胜迹，閒忆十年前。野藾借僧鼎，山茶瀹涧泉。碑文残异代，花影寂禅天。却羡云边鹭，飞飞傍水田。
少参归凤屿以带币赐贺
作者：区元晋
朝代：明

三年何德牧南邦，青眼真劳顾盼长。驽马岂堪期远道，珍仪惊见出殊方。币从综错机成锦，带缕云霞馥满裳。文藻灿然皆实用，敢忘佩服负台光。
少野陈都阃留宴公署
作者：区元晋
朝代：明

顷者台星灿，祥光动四筵。风和燕语外，春满杏花前。调燮登商鼎，谋猷接燕然。共谈宾主美，嘉会正流传。将军富文藻，英论满华筵。笔落黄庭后，兵谈细柳前。风尘心惕若，尊俎兴翻然。笑指凌烟上，勋名合并传。
少野陈都阃留宴公署·其一
作者：区元晋
朝代：明

顷者台星灿，祥光动四筵。风和燕语外，春满杏花前。调燮登商鼎，谋猷接燕然。共谈宾主美，嘉会正流传。
少野陈都阃留宴公署·其二
作者：区元晋
朝代：明

将军富文藻，英论满华筵。笔落黄庭后，兵谈细柳前。风尘心惕若，尊俎兴翻然。笑指凌烟上，勋名合并传。
山居
作者：区元晋
朝代：明

我屋云山下，柴扉也不扃。竹根釐犬吠，不为鹿麋惊。
岳伯丘荆川宴方岳台过承三顾叠惠临别远送
作者：区元晋
朝代：明

东风柳外暂停鞍，路入三槐又一关。感事席边频看剑，忧时花底独凭栏。天连金阙彤云曙，日转薇垣紫气斑。台鼎付公何日了，慢谈嘉荔八年丹。当年簪笔上岩廊，侃论英英斗宿光。龙德共瞻弥六合，凤鸣争睹出高冈。谏章久赖敷民瘼，斧钺尤凭镇鬼方。闻道阿衡虚席久，徵书先已到莆阳。
岳伯丘荆川宴方岳台过承三顾叠惠临别远送·其一
作者：区元晋
朝代：明
体裁：七言律诗

东风柳外暂停鞍，路入三槐又一关。感事席边频看剑，忧时花底独凭栏。天连金阙彤云曙，日转薇垣紫气斑。台鼎付公何日了，慢谈嘉荔八年丹。
岳伯丘荆川宴方岳台过承三顾叠惠临别远送·其二
作者：区元晋
朝代：明
体裁：七言律诗

当年簪笔上岩廊，侃论英英斗宿光。龙德共瞻弥六合，凤鸣争睹出高冈。谏章久赖敷民瘼，斧钺尤凭镇鬼方。闻道阿衡虚席久，徵书先已到莆阳。
岳伯家君学校呈举乡贤
作者：区元晋
朝代：明

金殿赐题壮岁名，还舟小试武塘城。六年粉署留边策，两郡甘棠表宦程。泽沛旬宣同海润，法抟霜月彻霄明。归来幽伴双琴鹤，尤树儒林古淡声。
左双江赵合江陈东桥刘西华诸郡守同游云林禅寺留题信宿
作者：区元晋
朝代：明

望望遥峰紫翠深，轻车乘兴此登临。山空佛屋烟常锁，地阒禅房藓日侵。度壑不妨珠履迹，出岑宁是白云心。袈裟一榻从僧借，暂听青莲洗旧襟。为约禅林兴便倾，况逢地主共题名。笙歌入院还穿竹，野服披云更拉僧。山阁松风飘远磬，石床花影暗残经。幽怀欲访支公远，一夜虚无对佛灯。
左双江赵合江陈东桥刘西华诸郡守同游云林禅寺留题信宿·其一
作者：区元晋
朝代：明

望望遥峰紫翠深，轻车乘兴此登临。山空佛屋烟常锁，地阒禅房藓日侵。度壑不妨珠履迹，出岑宁是白云心。袈裟一榻从僧借，暂听青莲洗旧襟。
左双江赵合江陈东桥刘西华诸郡守同游云林禅寺留题信宿·其二
作者：区元晋
朝代：明

为约禅林兴便倾，况逢地主共题名。笙歌入院还穿竹，野服披云更拉僧。山阁松风飘远磬，石床花影暗残经。幽怀欲访支公远，一夜虚无对佛灯。
庭菊冬蕊
作者：区元晋
朝代：明

种得寒英一径芳，畏炎时复捍骄阳。客来休讶秋容晚，战罢严霜见异香。翠枝珠蕊晚尤奇，开待寒梅欲吐时。似傲清霜犹未足，更扶雪色峙东篱。
庭菊冬蕊·其一
作者：区元晋
朝代：明

种得寒英一径芳，畏炎时复捍骄阳。客来休讶秋容晚，战罢严霜见异香。
庭菊冬蕊·其二
作者：区元晋
朝代：明

翠枝珠蕊晚尤奇，开待寒梅欲吐时。似傲清霜犹未足，更扶雪色峙东篱。
庾岭道中
作者：区元晋
朝代：明

东风吹小骑，胜事足幽寻。自分烟霞侣，频冥水月心。暖生茅店斝，清写碧溪琴。风度芙蓉外，凭高更一临。
建溪陈邦伯书币致贺
作者：区元晋
朝代：明

碧空秋动雁鸿飞，无限离情满翠薇。共喜朱轮初入郡，独怜青眼不同时。数编年谊人如见，双币机云世所知。厚馈未酬分手去，古来萍梗本无期。
弟罗樵别号次韵
作者：区元晋
朝代：明

是处罗浮是处峰，振衣千仞总奇踪。好将龙井栖迟地，并入朱明指顾中。棋遇橘仙那计斧，樵因巢鹤每留松。凭高笑点飞尘过，真觉烟霞一垒洪。
惕斋弟沼荷再出并头移舟观赏
作者：区元晋
朝代：明

曾向华溪系短蓬，银丝鲙鲤醉芙蓉。非因酒渴耽游数，自爱花奇引兴浓。晴日漾波摇独干，轻风送蔼动双红。三年此景频真赏，回忆西湖是梦中。共倒金尊菡萏旁，仙葩两两出群芳。艳羞晋隗香联佩，袅夺吴姬色并妆。花巧娱人真有待，灵根流庆故应长。看渠衮衮将来徵，不独槐阴数二郎。
惕斋弟沼荷再出并头移舟观赏·其一
作者：区元晋
朝代：明

曾向华溪系短蓬，银丝鲙鲤醉芙蓉。非因酒渴耽游数，自爱花奇引兴浓。晴日漾波摇独干，轻风送蔼动双红。三年此景频真赏，回忆西湖是梦中。
惕斋弟沼荷再出并头移舟观赏·其二
作者：区元晋
朝代：明

共倒金尊菡萏旁，仙葩两两出群芳。艳羞晋隗香联佩，袅夺吴姬色并妆。花巧娱人真有待，灵根流庆故应长。看渠衮衮将来徵，不独槐阴数二郎。
感时呈郭二守
作者：区元晋
朝代：明

过去殍艘急似飞，万家儿女吁天悲。岂无大将舒筹策，终见凶酋叹靡披。流血可堪壤土赤，救焚何补羽书驰。长城此日真凭寄，为靖妖氛报玉墀。
戴来鹤再度索诗寿之
作者：区元晋
朝代：明

北阙梦魂稀，商山旧有期。芝茎閒作饵，芋叶细题诗。岁月消残局，蔘苓荐寿卮。野亭春睡足，扶鹤啸仙墀。老态藤蓑健，诗情岛屿巍。休休聊复尔，扰扰欲何为。名器双芒屦，生涯一酒杯。忽怜春事晚，搔首百花堆。
戴来鹤再度索诗寿之·其一
作者：区元晋
朝代：明

北阙梦魂稀，商山旧有期。芝茎閒作饵，芋叶细题诗。岁月消残局，蔘苓荐寿卮。野亭春睡足，扶鹤啸仙墀。
戴来鹤再度索诗寿之·其二
作者：区元晋
朝代：明

老态藤蓑健，诗情岛屿巍。休休聊复尔，扰扰欲何为。名器双芒屦，生涯一酒杯。忽怜春事晚，搔首百花堆。
承两渠陈茂才诸君赛神祝嘏之爱口号致谢博笑
作者：区元晋
朝代：明

纸灰飞扑篆浮烟，傩语声中字字圆。不负史巫纷若吉，始知儒者学通玄。
报升兴化
作者：区元晋
朝代：明

捧接升书拜衮龙，隼旟从此入闽东。身轻琴鹤还疑累，家远云山转觉重。奕叶每思世德厚，三朝难报国恩隆。劝耕本是朱轮职，卖剑期收渤海功。
拜先人山亭采荔
作者：区元晋
朝代：明

北郊采荔足清游，正是连坡紫翠浮。采荐星苞倾绿醑，肯从筐篚较牙筹。千年泽自贻孙计，百亩田应为鹤谋。诸子欲知先德远，共看山峙与川流。
拜黄云山叠韵
作者：区元晋
朝代：明

缥缈如闻鹤到呼，黄云精爽谩云无。不乘邺下双凫舄，定泛西来一叶舻。瞻拜几回增感慨，严慈随念满江湖。诵馀荐藻高冈句，白发何情着此夫。
拟再游海珠寺
作者：区元晋
朝代：明

尚有登临未了山，幽期重拟扣禅关。轻含远屿看云出，低傍长林数鸟还。醉眼川原从落魄，短筇岁月剩清閒。青霞紫苑三天界，更与僧谈水石间。
拟游白云和张主政
作者：区元晋
朝代：明

溪上归来一钓槎，万竿团翠竹交加。不辞袜线谈无补，也爱尘冠濯可誇。尽把形骸随四大，尚馀歌咏颂重华。岭南万户皆春色，何事桃源更卜家。
挽戚鳌峰太守
作者：区元晋
朝代：明

病觉侵寻已不支，犹从案牍问疮痍。黄堂爵未论官贵，白版扉同作士时。报称徒勤鬓已改，乞休虽切愿多遗。西风薤露声何恶，歌向斜阳满路悲。
新春自述
作者：区元晋
朝代：明

正喜龙飞景运新，白头击壤任微臣。扁舟漫说鸱夷远，绿浪红渠也自春。葛巾醉裹旧还新，草莽云谁不是臣。欸乃数声渔浦上，九霄春落野人春。
新春自述·其一
作者：区元晋
朝代：明

正喜龙飞景运新，白头击壤任微臣。扁舟漫说鸱夷远，绿浪红渠也自春。
新春自述·其二
作者：区元晋
朝代：明

葛巾醉裹旧还新，草莽云谁不是臣。欸乃数声渔浦上，九霄春落野人春。
新舫初登用古诗韵
作者：区元晋
朝代：明

三夏千年戒，春秋几字连。扁舟还广览，应吊古厓天。舟维芳草合，棹繫暮云连。野思生繁笛，閒愁入远天。西岭夕阳度，新江秋水连。蓼花何处笛，声动白鸥天。古屋秋风里，当同鲁仲连。空尊搔白发，环堵坐青天。
新舫初登用古诗韵·其一
作者：区元晋
朝代：明

三夏千年戒，春秋几字连。扁舟还广览，应吊古厓天。
新舫初登用古诗韵·其三
作者：区元晋
朝代：明

西岭夕阳度，新江秋水连。蓼花何处笛，声动白鸥天。
新舫初登用古诗韵·其二
作者：区元晋
朝代：明
体裁：五言绝句

舟维芳草合，棹系暮云连。野思生繁笛，閒愁入远天。
新舫初登用古诗韵·其二
作者：区元晋
朝代：明

舟维芳草合，棹繫暮云连。野思生繁笛，閒愁入远天。
新舫初登用古诗韵·其四
作者：区元晋
朝代：明

古屋秋风里，当同鲁仲连。空尊搔白发，环堵坐青天。
方伯岑蒲谷年丈宅上赋别之任
作者：区元晋
朝代：明

一自承恩出凤城，江山随处是官程。力存老马休论齿，心竭丹葵且吐英。雪岸每依星旆转，彩云还傍晓帆行。相思别后何时会，迢递关河听雁声。案上烟霞拂纸明，诗篇重赠感君情。自怜毛发星星染，犹对风云故故生。揽辔长飕吹袂急，倚船新月照江清。酒狂击剑高楼上，星斗分明接帝城。
方伯岑蒲谷年丈宅上赋别之任·其一
作者：区元晋
朝代：明

一自承恩出凤城，江山随处是官程。力存老马休论齿，心竭丹葵且吐英。雪岸每依星旆转，彩云还傍晓帆行。相思别后何时会，迢递关河听雁声。
方伯岑蒲谷年丈宅上赋别之任·其二
作者：区元晋
朝代：明

案上烟霞拂纸明，诗篇重赠感君情。自怜毛发星星染，犹对风云故故生。揽辔长飕吹袂急，倚船新月照江清。酒狂击剑高楼上，星斗分明接帝城。
施东墅惠金纽丝菊赓谢
作者：区元晋
朝代：明

疏篱添异朵，纽缀几丝金。共羡黄裳色，宁知白雪心。搀梅疏弄影，傍竹细传音。此意陶潜会，无言抚素琴。
施介洲诞招饮赋贺
作者：区元晋
朝代：明

老觉长生实不悭，采芝频自陟名山。摩挲铜狄真何岁，彷佛青牛又度关。世外浮云空过眼，意中流水可谁刊。不知蓬岛春多少，灿烂溪桃已映颜。
旅馆书怀
作者：区元晋
朝代：明

战罢枯棋歛客居，笑看人事一枰馀。相如虽渴宁辞拙，马氏终成不负初。每惜玄珠轻抵雀，肯将长铗叹无鱼。行藏自有床头易，漫向成都问卜书。江静山钟入小居，客怀清寂阁灯馀。坐邀新月消良夜，吟傍梅花探太初。北顾翱翔惭独鹤，南来消息渺双鱼。关河缭绕催霜曙，谁伴云程束剑书。
旅馆书怀·其一
作者：区元晋
朝代：明

战罢枯棋歛客居，笑看人事一枰馀。相如虽渴宁辞拙，马氏终成不负初。每惜玄珠轻抵雀，肯将长铗叹无鱼。行藏自有床头易，漫向成都问卜书。
旅馆书怀·其二
作者：区元晋
朝代：明

江静山钟入小居，客怀清寂阁灯馀。坐邀新月消良夜，吟傍梅花探太初。北顾翱翔惭独鹤，南来消息渺双鱼。关河缭绕催霜曙，谁伴云程束剑书。
早省黄云山
作者：区元晋
朝代：明

仙城瞻昧爽，宿霭傍林开。翠重云连径，光涵玉映台。疏星萤共照，轻露叶还堆。寒食梨花遍，遥闻谷鸟催。
早秋
作者：区元晋
朝代：明

帘捲高堂颢露飘，坐收纨扇暑全消。山腰月转花流席，石齿泉鸣溪入潮。远戍砧声悬浩月，高楼玉笛起中宵。炎凉渐入平分候，调燮宁忘望斗杓。
早行
作者：区元晋
朝代：明

客子苦行役，驱车未晓时。暗流惊断涧，残月挂疏篱。径僻鸡声渺，云连马首低。敝裘修露肘，犹待弄晨晖。
明妃咏用韵
作者：区元晋
朝代：明

将军万户总婴儿，坐拥貔貅怯鼓鞞。正念封侯堪扼腕，空教和虏借蛾眉。黄金宠歇随空散，青垄魂游托雁飞。一曲琵琶恨千古，故应闻者共兴悲。
春日
作者：区元晋
朝代：明

春光还喜瘦筇支，青帝东来物色熙。溪岸初睛窥柳眼，石泉暗响觉流澌。烟轻竹院敲茶鼓，风软长街飐酒旗。笑抚孤松看桃李，年年分色伴霜姿。
春日早行次韵书怀
作者：区元晋
朝代：明

老子轻车晓出行，千峰如锦日华生。郊原筦尔恣游目，天地悠然共此情。柳陌风和莺语滑，杏楼春暖蝶飞轻。数村烟火寒沙外，真觉闾阎乐盛平。下马行依绿竹隈，瓦瓶呼酒可谁陪。廿年宦迹真如寄，万里乡怀强独开。野径雨晴花影净，山楼风满笛声哀。春光何限乡庐意，目送飞魂到粤台。
春日早行次韵书怀·其一
作者：区元晋
朝代：明

老子轻车晓出行，千峰如锦日华生。郊原筦尔恣游目，天地悠然共此情。柳陌风和莺语滑，杏楼春暖蝶飞轻。数村烟火寒沙外，真觉闾阎乐盛平。
春日早行次韵书怀·其二
作者：区元晋
朝代：明

下马行依绿竹隈，瓦瓶呼酒可谁陪。廿年宦迹真如寄，万里乡怀强独开。野径雨晴花影净，山楼风满笛声哀。春光何限乡庐意，目送飞魂到粤台。
春日访施介洲次液津黄二府韵
作者：区元晋
朝代：明

才了山斋一箸齑，又寻东老杖青藜。到门倒屣那题凤，为黍张筵陋杀鸡。小篆氤氲花百和，幽林宫徵鸟双啼。归来记得春风面，岩柏溪桃色笑齐。
春游和施处士韵
作者：区元晋
朝代：明

会惜芳菲步出津，芙蓉扶我远寻春。红随流水桃浮涧，绿暗长亭柳袭人。日灸幽花林绽锦，潮回洲渚岛生云。乾坤何限融和趣，前者歌传后者闻。陶令归来柳外津，看残秋菊又看春。虽凭绿醑倾佳节，也爱酡颜伴里人。何处微词销白璧，尚怜素发倚青云。东风传得幽禽语，空对韶光一慨闻。
春游和施处士韵·其一
作者：区元晋
朝代：明

会惜芳菲步出津，芙蓉扶我远寻春。红随流水桃浮涧，绿暗长亭柳袭人。日灸幽花林绽锦，潮回洲渚岛生云。乾坤何限融和趣，前者歌传后者闻。
春游和施处士韵·其二
作者：区元晋
朝代：明

陶令归来柳外津，看残秋菊又看春。虽凭绿醑倾佳节，也爱酡颜伴里人。何处微词销白璧，尚怜素发倚青云。东风传得幽禽语，空对韶光一慨闻。
晓行十八盘次灵湫高正郎韵
作者：区元晋
朝代：明

傍岩茅屋数声鸡，石径穿云曙色微。萎草破霜留虎迹，断藤挂月露猿啼。行冲雁阵诸天近，立瞰层霄万象低。十八盘中为客远，几时归采北山薇。
晓行漫述
作者：区元晋
朝代：明

日有宵征役，柴门候月开。鸡声鸣埭社，渔火动江台。百巧劳何益，一閒事浪堆。平生山寺趣，僧睡晏忘催。星辰从兔歛，城钥报鸡开。马首萧萧径，云边隐隐台。飞萤疏自照，落叶暗还堆。笑尔罗浮约，难忘野客催。
晓行漫述·其一
作者：区元晋
朝代：明

日有宵征役，柴门候月开。鸡声鸣埭社，渔火动江台。百巧劳何益，一閒事浪堆。平生山寺趣，僧睡晏忘催。
晓行漫述·其二
作者：区元晋
朝代：明

星辰从兔歛，城钥报鸡开。马首萧萧径，云边隐隐台。飞萤疏自照，落叶暗还堆。笑尔罗浮约，难忘野客催。
晓行迷渡道中和中溪李侍御
作者：区元晋
朝代：明

苇树潇森叶拥关，鸣驺凌晓度前山。马窥侧径愁霜滑，人过危桥怯水潺。荏苒风尘千感集，奔驰世路几时閒。春来念念交溪远，徒羡飞云自往还。
晨起二首·其一
作者：区元晋
朝代：明

晨起怯衣单，山瓶频呼酒。旭日出岩峦，灵辉射窗牗。平生负暄心，炎凉肯渝守。野人诚戋戋，爱主故无右。霜意老梧桐，春光透桃柳。岁时感推迁，生业问田叟。征输极频烦，室家空诸有。因思拙阳城，千载为良友。
晨起二首·其二
作者：区元晋
朝代：明

经明弦诵呕哑满，风暖梨棠门巷香。操持冰檗久弥厉，当道交称叠剡扬。经纶自合调元鼎，膏泽旋应遍八荒。闻道求言方侧席，五云翘首补天裳。
普定行台兵宪熊龙泉顾话兼示水程
作者：区元晋
朝代：明

新桥柳色袭旌旟，喜接高谈得破愚。自分官程当策勉，敢忘时序忽居诸。秋清北汉台光近，月澹南楼雁影孤。他日思君台鼎上，可能留念到携壶。
普淜道中重阳和崔斗山郡博
作者：区元晋
朝代：明

征车札札行迟迟，正是官程未了时。万里真惭萍梗迹，两年空负菊花卮。尊开北海怀应放，诗见南山句自奇。留得晏婴当日语，不须重九更镌碑。万里重阳兴可知，肯从官里负良时。香生野菊浮衣桁，青送寒山入酒卮。破帽多情还自正，轻舆随步可搜奇。明朝又是苍山约，为问逍遥有几碑。
普淜道中重阳和崔斗山郡博·其一
作者：区元晋
朝代：明

征车札札行迟迟，正是官程未了时。万里真惭萍梗迹，两年空负菊花卮。尊开北海怀应放，诗见南山句自奇。留得晏婴当日语，不须重九更镌碑。
普淜道中重阳和崔斗山郡博·其二
作者：区元晋
朝代：明

万里重阳兴可知，肯从官里负良时。香生野菊浮衣桁，青送寒山入酒卮。破帽多情还自正，轻舆随步可搜奇。明朝又是苍山约，为问逍遥有几碑。
景东郡查盘见赵东台少参壁间诗用韵呈诸郡守
作者：区元晋
朝代：明

休说云飞与鸟翔，此身云鸟共遐乡。徵输自昔曾何失，皮？于今亦改常。鹿性未驯虞可即，金科恒唤吏堪将。从前欲继文翁绩，申告皇明谕俗章。
景东郡查盘见赵东台少参壁间诗用韵呈诸郡守
作者：区元晋
朝代：明
体裁：七言律诗

休说云飞与鸟翔，此身云鸟共遐乡。徵输自昔曾何失，皮�于今亦改常。鹿性未驯虞可即，金科恒唤吏堪将。从前欲继文翁绩，申告皇明谕俗章。
暮春访宗家园行
作者：区元晋
朝代：明

日暖田芜鸟雀翻，田家相饷曝朝暾。雨馀桑柘连社曲，日睛鸡犬散山村。萦回草色带屐痕，寻芳还访宗家园。宗家翠锁桃千树，自比武陵旧隐处。心随流水共悠然，兴逐飞云留不住。碧梧丹凤今何时，莫向游人笑来去。
月夜沐公子莲溪宴集
作者：区元晋
朝代：明

六郎莲比貌，公子貌莲花。物我无宾主，琴尊自岁华。西湖频入梦，净社未移家。坐爱溪边月，婵娟伴若耶。
李与厓以元宵寄怀诗并黄柑惠教答之
作者：区元晋
朝代：明

诗来兼拜黄柑惠，遥忆遗柑出帝扉。时节可缘金紫重，月华无间草茅稀。花深小院灯光灿，鱼杳长江尺素违。何限幽怀君在远，一年惆怅兔乌飞。
村庄漫述和赵中丞韵
作者：区元晋
朝代：明

茅屋潇潇竹绕扉，千峰岑寂翠成围。每寻丹壑随云出，閒倚孤松待鹤归。馀粟探瓶犹足乐，青钱阿堵羡谁飞。山斋笋蕨休嫌淡，不向何曾博腯肥。江门浦口兴无休，欲向高人问此游。岁远虚堂遗碧玉，春回嘉树忆唐毬。身须不枉三千界，名亦焉求十二楼。案上陈庄清卷在，都将风月薄王侯。晚爱幽堂入径斜，开云种玉祇三家。每从过续看流水，也放清閒数落花。芒屦登山誇赤舄，香粳随分饱胡麻。春来满地参苓长，纵住青门不种瓜。汲湘燃竹是吾堤，信宿渔舟也傍栖。津荇绕矶驯鹿迹，野棠当户听莺啼。青山未老诗常瘦，白发无情世漫低。拟钓寒江霜雪去，短蓑风景倩谁题。呜呜野笛遏行云，千古桓伊几后尘。世外恍逢勾漏吏，曲终如见武陵春。江清鹭羽无凡态，云暗羊裘有旧津。试把逃名按楚调，知音谁是北窗民。细把蒙庄说与君，南柯千丈岂无勋。百年沤沬真何恋，万事尘埃且莫分。诗思独怜潭底影，枕痕谁伴竹根云。春光满目罗浮杖，何处邻翁可共闻。饥饵黄精渴饮泉，了无长物正花妍。蔗浆可办逡巡饮，野老时来信宿缘。秋遍丹厓频倚杖，潮生青濑独移船。清狂可是孤山兴，吟罢梅花伴鹤眠。春晓荆扉也不扃，身閒频借北山灵。坐忘役役从千状，看到玄玄又一经。白发千茎随野鹤，朱弦三奏倚孤屏。何人鼓枻沧波外，更把閒情说醉醒。
村庄漫述和赵中丞韵·其一
作者：区元晋
朝代：明

茅屋潇潇竹绕扉，千峰岑寂翠成围。每寻丹壑随云出，閒倚孤松待鹤归。馀粟探瓶犹足乐，青钱阿堵羡谁飞。山斋笋蕨休嫌淡，不向何曾博腯肥。
村庄漫述和赵中丞韵·其七
作者：区元晋
朝代：明

饥饵黄精渴饮泉，了无长物正花妍。蔗浆可办逡巡饮，野老时来信宿缘。秋遍丹厓频倚杖，潮生青濑独移船。清狂可是孤山兴，吟罢梅花伴鹤眠。
村庄漫述和赵中丞韵·其三
作者：区元晋
朝代：明

晚爱幽堂入径斜，开云种玉祇三家。每从过续看流水，也放清閒数落花。芒屦登山誇赤舄，香粳随分饱胡麻。春来满地参苓长，纵住青门不种瓜。
村庄漫述和赵中丞韵·其二
作者：区元晋
朝代：明

江门浦口兴无休，欲向高人问此游。岁远虚堂遗碧玉，春回嘉树忆唐毬。身须不枉三千界，名亦焉求十二楼。案上陈庄清卷在，都将风月薄王侯。
村庄漫述和赵中丞韵·其五
作者：区元晋
朝代：明

呜呜野笛遏行云，千古桓伊几后尘。世外恍逢勾漏吏，曲终如见武陵春。江清鹭羽无凡态，云暗羊裘有旧津。试把逃名按楚调，知音谁是北窗民。
村庄漫述和赵中丞韵·其八
作者：区元晋
朝代：明

春晓荆扉也不扃，身閒频借北山灵。坐忘役役从千状，看到玄玄又一经。白发千茎随野鹤，朱弦三奏倚孤屏。何人鼓枻沧波外，更把閒情说醉醒。
村庄漫述和赵中丞韵·其六
作者：区元晋
朝代：明

细把蒙庄说与君，南柯千丈岂无勋。百年沤沬真何恋，万事尘埃且莫分。诗思独怜潭底影，枕痕谁伴竹根云。春光满目罗浮杖，何处邻翁可共闻。
村庄漫述和赵中丞韵·其四
作者：区元晋
朝代：明

汲湘燃竹是吾堤，信宿渔舟也傍栖。津荇绕矶驯鹿迹，野棠当户听莺啼。青山未老诗常瘦，白发无情世漫低。拟钓寒江霜雪去，短蓑风景倩谁题。
林下经营祖居池圃
作者：区元晋
朝代：明

应笑投閒未尽閒，一忙犹落有营间。偶因种土求新径，复尔开云辟旧关。寸土尽教龙箨长，一畦深愧鹤群还。虽然于頔非予癖，也罄贫囊学买山。
横江吴丈以诗求和答之
作者：区元晋
朝代：明

江湖满地一溪津，巾栉随时冬复春。辟草莱开三径路，举杓尊属几閒人。背城屋破山连榻，钓石溪清影蘸云。却喜鱼笺慰岑寂，调高疑在郢中闻。
樵
作者：区元晋
朝代：明

山头梓棘入肩新，幽致休论是买臣。归与妻孥炊伏雉，扊扅歌好不宜春。
次区经卫韵寄怀
作者：区元晋
朝代：明

客里光阴叹索居，相思何止九秋馀。行看岛屿停云灿，吟对梅窗夜月虚。共计飞腾同彩凤，肯论五十服绯鱼。新诗易得开怀抱，远寄烦君更几书。
次韵念谷高明府暮春感述
作者：区元晋
朝代：明

睡起西窗驹隙驰，烟光丛薄正霏微。青尊有酒日堪醉，白发无情春又归。篱带残红团粉蝶，径边芳草卧骄狸。凭栏幽思知多少，看尽虚堂燕子飞。
次韵罗明府改题姓系
作者：区元晋
朝代：明

榄水芙溪隔几岑，此心此水不如深。消将一掬朝宗意，再续人间杕杜吟。高阳情尽有遗思，世谱由来缉涣丝。但使流分源不异，宗盟聊尔释前悲。
次韵罗明府改题姓系·其一
作者：区元晋
朝代：明

榄水芙溪隔几岑，此心此水不如深。消将一掬朝宗意，再续人间杕杜吟。
次韵罗明府改题姓系·其二
作者：区元晋
朝代：明

高阳情尽有遗思，世谱由来缉涣丝。但使流分源不异，宗盟聊尔释前悲。
次韵表兄曾大尹见寄
作者：区元晋
朝代：明

万里金门归，拜命重悚侧。陟岵役非劳，分符思自剧。贱子本迂疏，阅时滋颇僻。六马气难调，一豹事讵识。深惧专城寄，尚乏扛鼎力。我父紫薇翁，桓桓政超特。甘棠播馀荫，寿国留方脉。后进者何人，遗训敢渝易。清秋看飞鸿，翱翔无止息。愿言驾征骖，乘时布先德。
次韵赏紫菊
作者：区元晋
朝代：明

霞影兼昏晓，花深转淡浓。雅情凌桧竹，娇态薄芙蓉。径僻幽宾屐，丛深隐梵钟。悠然今日趣，蜂蝶自相容。数株霜后菊，作意破玄冬。色带江霞丽，香浮朝露浓。短篱非所托，瑶席故相逢。桃李浑无赖，迎春献媚容。
次韵赏紫菊·其一
作者：区元晋
朝代：明

霞影兼昏晓，花深转淡浓。雅情凌桧竹，娇态薄芙蓉。径僻幽宾屐，丛深隐梵钟。悠然今日趣，蜂蝶自相容。
次韵赏紫菊·其二
作者：区元晋
朝代：明

数株霜后菊，作意破玄冬。色带江霞丽，香浮朝露浓。短篱非所托，瑶席故相逢。桃李浑无赖，迎春献媚容。
正月望日乡饮宾筵归述
作者：区元晋
朝代：明

彩云高缬日曈昽，宾主相酬揖让中。律里温言真盛典，民间懿行是皇风。青蓑也滥明堂宴，朱绂还寻物外踪。歌罢鹿鸣归劝俗，白头何敢负飞龙。
毅堂曾大尹以雀角扰老怀因寓城馆庆诞席上用白沙陈先生韵讽之
作者：区元晋
朝代：明

击筑逢君一浩歌，壶中岁月正婆娑。虚疑紫气函关远，再见青牛老子过。花隔鸟声啼卧榻，雨分苔色点吟窝。长生诀在丹炉外，祇放心閒得便多。
洛昌道中次韵写怀
作者：区元晋
朝代：明

芦荻洲前飞云□，满江秋色漾星槎。琴书担小官囊薄，湖海身浮客念赊。击楫正逢匏有叶，弹冠那计宦为家。青松白石何时约，应笑驱驰鬓已华。
浴日亭用韵
作者：区元晋
朝代：明

未必咸池非此天，且从晨旭曝江湾。初惊锦练腾千道，旋觉黄紬遍万山。曙色半涵青荔浦，波光平接赤霄颜。扶桑兴好谁分付，长在渔舟掩映间。
添孙自庆用奕溪徐博士寿贱诞韵
作者：区元晋
朝代：明

云映榴台景甚都，孙枝先梦到悬弧。便期长大扶翁醉，未说辛勤历仕途。清白敢忘贻燕翼，诗书元足代耕锄。载歌薇省春深颂，参作高门驷马图。樗栎应无岁月悭，八龙分荫过燕山。儿孙但衍箕裘业，老子何妨水竹关。万卷芸窗原有待，一图绿野更须刊。东风舞灿阶前玉，满径梅花足笑颜。
添孙自庆用奕溪徐博士寿贱诞韵·其一
作者：区元晋
朝代：明

云映榴台景甚都，孙枝先梦到悬弧。便期长大扶翁醉，未说辛勤历仕途。清白敢忘贻燕翼，诗书元足代耕锄。载歌薇省春深颂，参作高门驷马图。
添孙自庆用奕溪徐博士寿贱诞韵·其二
作者：区元晋
朝代：明

樗栎应无岁月悭，八龙分荫过燕山。儿孙但衍箕裘业，老子何妨水竹关。万卷芸窗原有待，一图绿野更须刊。东风舞灿阶前玉，满径梅花足笑颜。
清远峡用思斋弟韵漫述
作者：区元晋
朝代：明

清溪溪上舫，客意可谁同。渔笛横烟浦，僧钟隐暮峰。发岂缘秋短，颜因傍酒红。六年乡国念，书札若为通。桑梓六年别，萍踪万里游。清无忠献鹤，贫有晏平裘。供世囊甘薄，为官食耻浮。尚惭驰五马，朽索未曾收。
清远峡用思斋弟韵漫述·其一
作者：区元晋
朝代：明

清溪溪上舫，客意可谁同。渔笛横烟浦，僧钟隐暮峰。发岂缘秋短，颜因傍酒红。六年乡国念，书札若为通。
清远峡用思斋弟韵漫述·其二
作者：区元晋
朝代：明

桑梓六年别，萍踪万里游。清无忠献鹤，贫有晏平裘。供世囊甘薄，为官食耻浮。尚惭驰五马，朽索未曾收。
渔
作者：区元晋
朝代：明

舞破烟蓑影独新，百年箕谷亦尧臣。扁舟荡漾东西岸，钓外风云剩有春。
游西山寺和杨状元谪仙韵
作者：区元晋
朝代：明

远水浮烟入戍楼，孤城砧杵动高秋。暂抛尘鞅情偏适，才上云岩境便幽。野寺晡馀钟报饭，山阳风外笛归牛。儿童应笑痴顽守，尽放名峰脚步头。
溪上漫述
作者：区元晋
朝代：明

日照绛榴露滴葵，丛丛红紫覆前溪。天葩欲献琼楼远，倚遍东风谁与携。
溪居漫述十咏和施处士
作者：区元晋
朝代：明

酉水辰山翠满津，解冠从此乐馀春。酒携竹下呼邻老，诗赋梅边寄远人。薜荔墙低时过月，桂花丛密自抟云。柴关莫讶烟霞僻，市鼓尘喧本厌闻。一曲溪流一曲津，津头风暖四时春。飧霞客授还山诀，吹笛风传隔陇人。晓枕红摇东海日，午窗凉覆北山云。江山何处芙蓉棹，又送相思入夜闻。海上东来住此津，钓裘久数喜逢春。休疑水月十年廦，原是江湖一散人。世态随时观尺蠖，声名于我本浮云。溪前拈起逍遥语，却笑无闻亦有闻。紫陌红尘天上津，当时疋马竞寻春。向前奔遂无畏地，垂老讴歌有几人。猿鹤喜从新洞府，缨裳惭负碧霄云。令人却念凤山老，饮水空传老稚闻。蚬蛤朝朝满旧津，山村何处不宜春。八珍烹野那妨客，半枕义皇肯贷人。千里怀生良夜月，五湖清汎小溪云。终然鼓枻歌渔父，举世何曾醒里闻。辉辉江日落寒津，矮屋茅穿暖见春。竹里秋棋招橘老，阶前野鹤伴陈人。世情阅破都浮局，逸兴年来只白云。回首簿书思往迹，睡酣无那曙钟闻。晨喜扶藜过这津，由芜初日崔喧春。暖生钓笠堪乘艇，雨足耰锄又趁人。晴霭霁馀千嶂锦，晚风睛捲半溪云。招提路在梅花外，发髴鸾笙入坐闻。烟火数家近接津，居同沮溺漫冬春。鱼虾嗜浅那千市，麋鹿群驯每近人。台上谩谈冀北骏，枕边频拭华山云。多情酒伴能未否，檐鹊声稀亦罕闻。飞花满眼点澄津，把钓残红度晚春。竿上每怜鱼不饵，江头空有鹤随人。开尊香扑梅花雪，烹茗烟飘竹杪云。懊恼宫商才数曲，不堪邻笛乱清闻。乘槎何处问天津，桥畔鹃啼二月春。閒傍风光长有句，老知羹鼎是何人。屦寻芳草凉飘露，衣缉圆荷绿带云。欲向青田招鹤侣，数声曾彻九皋闻。
溪居漫述十咏和施处士·其一
作者：区元晋
朝代：明

酉水辰山翠满津，解冠从此乐馀春。酒携竹下呼邻老，诗赋梅边寄远人。薜荔墙低时过月，桂花丛密自抟云。柴关莫讶烟霞僻，市鼓尘喧本厌闻。
溪居漫述十咏和施处士·其七
作者：区元晋
朝代：明

晨喜扶藜过这津，由芜初日崔喧春。暖生钓笠堪乘艇，雨足耰锄又趁人。晴霭霁馀千嶂锦，晚风睛捲半溪云。招提路在梅花外，发髴鸾笙入坐闻。
溪居漫述十咏和施处士·其三
作者：区元晋
朝代：明

海上东来住此津，钓裘久数喜逢春。休疑水月十年廦，原是江湖一散人。世态随时观尺蠖，声名于我本浮云。溪前拈起逍遥语，却笑无闻亦有闻。
溪居漫述十咏和施处士·其九
作者：区元晋
朝代：明

飞花满眼点澄津，把钓残红度晚春。竿上每怜鱼不饵，江头空有鹤随人。开尊香扑梅花雪，烹茗烟飘竹杪云。懊恼宫商才数曲，不堪邻笛乱清闻。
溪居漫述十咏和施处士·其二
作者：区元晋
朝代：明

一曲溪流一曲津，津头风暖四时春。飧霞客授还山诀，吹笛风传隔陇人。晓枕红摇东海日，午窗凉覆北山云。江山何处芙蓉棹，又送相思入夜闻。
溪居漫述十咏和施处士·其五
作者：区元晋
朝代：明

蚬蛤朝朝满旧津，山村何处不宜春。八珍烹野那妨客，半枕义皇肯贷人。千里怀生良夜月，五湖清汎小溪云。终然鼓枻歌渔父，举世何曾醒里闻。
溪居漫述十咏和施处士·其八
作者：区元晋
朝代：明

烟火数家近接津，居同沮溺漫冬春。鱼虾嗜浅那千市，麋鹿群驯每近人。台上谩谈冀北骏，枕边频拭华山云。多情酒伴能未否，檐鹊声稀亦罕闻。
溪居漫述十咏和施处士·其六
作者：区元晋
朝代：明

辉辉江日落寒津，矮屋茅穿暖见春。竹里秋棋招橘老，阶前野鹤伴陈人。世情阅破都浮局，逸兴年来只白云。回首簿书思往迹，睡酣无那曙钟闻。
溪居漫述十咏和施处士·其十
作者：区元晋
朝代：明

乘槎何处问天津，桥畔鹃啼二月春。閒傍风光长有句，老知羹鼎是何人。屦寻芳草凉飘露，衣缉圆荷绿带云。欲向青田招鹤侣，数声曾彻九皋闻。
溪居漫述十咏和施处士·其四
作者：区元晋
朝代：明

紫陌红尘天上津，当时疋马竞寻春。向前奔遂无畏地，垂老讴歌有几人。猿鹤喜从新洞府，缨裳惭负碧霄云。令人却念凤山老，饮水空传老稚闻。
濒行和思斋弟韵
作者：区元晋
朝代：明

忆昔云移柳渡舟，茶炉客去自夷犹。诗联远屿清千仞，帆趁长风迅万牛。廿载江河添客念，一官升斗减贫忧。他年行李惟图籍，闾巷人谁迓邺侯。风顺长江客进舟，满川烟景正夷犹。听来玉笛飘杨柳，可喜春光到土牛。涓滴恩深徒忝报，驱驰心远敢忘忧。承家自笑清贫惯，未把轻肥羡五侯。
濒行和思斋弟韵·其一
作者：区元晋
朝代：明

忆昔云移柳渡舟，茶炉客去自夷犹。诗联远屿清千仞，帆趁长风迅万牛。廿载江河添客念，一官升斗减贫忧。他年行李惟图籍，闾巷人谁迓邺侯。
濒行和思斋弟韵·其二
作者：区元晋
朝代：明

风顺长江客进舟，满川烟景正夷犹。听来玉笛飘杨柳，可喜春光到土牛。涓滴恩深徒忝报，驱驰心远敢忘忧。承家自笑清贫惯，未把轻肥羡五侯。
濒行和答岑方伯彭郡守二年丈暨赵副宪何中丞诸老先生
作者：区元晋
朝代：明

拜命归来念念长，蹁跹毛发已成苍。风流未说班前辈，清白难忘扁旧堂。紫阁千年犹借泽，朱弦三叹且留腔。何时微雨初醒后，共对閒庭夜合香。孤市辉辉日半城，鸣驺门外即脩程。霜清岱色偏凌汉，腊近梅花乱著英。对酒可胜游子念，买舟还作济川行。当筵郢曲堪谁和，三叠阳关是此声。山阁开尊胜日明，千杯难了别离情。独怜经济无长策，堪笑驱驰已半生。鸿雁伴云天共远，芙蓉照水影同清。风光点笔皆奇景，谁画羸骖晓出城。
濒行和答岑方伯彭郡守二年丈暨赵副宪何中丞诸老先生·其一
作者：区元晋
朝代：明

拜命归来念念长，蹁跹毛发已成苍。风流未说班前辈，清白难忘扁旧堂。紫阁千年犹借泽，朱弦三叹且留腔。何时微雨初醒后，共对閒庭夜合香。
濒行和答岑方伯彭郡守二年丈暨赵副宪何中丞诸老先生·其三
作者：区元晋
朝代：明

山阁开尊胜日明，千杯难了别离情。独怜经济无长策，堪笑驱驰已半生。鸿雁伴云天共远，芙蓉照水影同清。风光点笔皆奇景，谁画羸骖晓出城。
濒行和答岑方伯彭郡守二年丈暨赵副宪何中丞诸老先生·其二
作者：区元晋
朝代：明

孤市辉辉日半城，鸣驺门外即脩程。霜清岱色偏凌汉，腊近梅花乱著英。对酒可胜游子念，买舟还作济川行。当筵郢曲堪谁和，三叠阳关是此声。
炎暑和韵
作者：区元晋
朝代：明

五月烦蒸奈尔多，云头焰焰火峰峨。日侵矮屋吟依竹，风蔽低垣坐剪萝。碧斝漫誇河朔饮，冰山徒侈贵豪酡。北窗我爱陶潜卧，岸帻朱明一笑过。
牧
作者：区元晋
朝代：明

长夜歌残旦复新，未应扣角说君臣。拈翻宁戚当时意，牵向桃园睡晓春。
玉簪花
作者：区元晋
朝代：明

谁把冰霜撚作花，飘然态度擅天涯。绮琴声寂存瑶柱，纤指娇盈出绛纱。自信素娟忘俗状，肯从朱粉向人誇。玉桥游冶今何似，徒对遗簪忆帝家。
病起答友存问
作者：区元晋
朝代：明

竹院晨晡日屡更，卧深云水爽新盟。杯中偶误弓蛇影，门外频劳杖履情。药鼎功随收二竖，瑶琴声漫掩双清。明朝剩有东郊约，同看桑麻雨后荣。
登圭峰
作者：区元晋
朝代：明

廿载名山一再登，白头犹伴昔时僧。烟和古寺松花落，日淡长林鹤唳清。绿护云深频在望，白龙泉渺独含情。坐忘潭影心同寂，尽把投閒悟佛经。
登小卢山楚云台
作者：区元晋
朝代：明

放歌天外倚崆峒，半亩犹存处士宫。螺黛蹲连山九锁，嚣尘飞断路千重。岩閒鹿迹侵苔绿，春浅桃花覆涧红。千载楚云思不尽，欲凭黄鹤问仙踪。
白长春花
作者：区元晋
朝代：明

小圃长春莫问年，年年人在锦丛边。对花少中三杯后，抚景何如念载前。香拆银苞微带露，娇生素艳薄匀烟。梦中蝴蝶谁传笔，为写花神邂逅缘。
省旋舟泊洄冲叠韵
作者：区元晋
朝代：明

芦灯烟火隔三城，远听渔歌旧调更。游子敢忘清世念，短蓬还系故乡情。丹枫点岸偏留景，幽鸟迎人自报程。梦里绛榴初结实，小园新态接春生。
祈雨祀龙和门生洱霞李春元
作者：区元晋
朝代：明

胜日寻芳曲折行，直探龙窟为春耕。蚁诚敢自违三宿，肤寸真祈冒万生。高涧泉分低涧满，前坡秧接后坡青。嘉徵有兆吾何虑，坐听流莺出谷声。
秋兴呈经卫淡所同府两莲二宗丈
作者：区元晋
朝代：明

疏竹萧萧晚荐秋，几人朋上小溪楼。星河波淡吴钩冷，兰蕊香生楚簟流。赤壁又逢秋既望，洞箫谁弄月同舟。欲兼天上人间乐，除是黄州刺史俦。
秋夕赋怀
作者：区元晋
朝代：明

乌桕飘霜溪月清，栖鸦时复绕枝鸣。紫云遥忆天边曲，鼙鼓空闻江上声。酒醒鬓丝明素魄，露馀虫语搅幽情。凭轩终夕看无寐，也为灵光覆万生。
秋日书怀
作者：区元晋
朝代：明

安仁徒抚镜，季子岂无金。阅世真浮梦，乘秋且浩吟。云连低竹径，鹤舞破松阴。共打蒲团坐，同论出处心。
秋日同僚属登声远楼
作者：区元晋
朝代：明

凭高一望遍遐陬，览胜真宜陟此楼。官里簿书无暇日，檐前鸿雁见初秋。闾阎习朴居何陋，蛮獠风淳古可俦。坐听弦歌蔼比屋，直从南诏论中州。
秋日奉怀
作者：区元晋
朝代：明

庭竹抟宵露，泠然濯我居。坐深浑欲赋，兴窅故难书。夏狙秋复杪，十约九成虚。何日芙蓉棹，华山进所如。忧时吟抱膝，面壁叹离居。未遂源源见，徒频咄咄书。露泠众色澹，月湛永怀虚。此意陶潜会，无劳赋相如。
秋日奉怀·其一
作者：区元晋
朝代：明

庭竹抟宵露，泠然濯我居。坐深浑欲赋，兴窅故难书。夏狙秋复杪，十约九成虚。何日芙蓉棹，华山进所如。
秋日奉怀·其二
作者：区元晋
朝代：明

忧时吟抱膝，面壁叹离居。未遂源源见，徒频咄咄书。露泠众色澹，月湛永怀虚。此意陶潜会，无劳赋相如。
秋日拟归故乡
作者：区元晋
朝代：明

秋光漠漠叹离居，五月携违祇一书。老怯逢迎宁免拙，病添痴懒转成疏。江山满目堪吟咏，世事浮云任卷舒。但得阶庭兰蕙长，白头何虑更消除。岸容江色澹城秋，归忆故园处处幽。坐拉曲生谈旧癖，行吟饭颗遣新愁。曲终山觅桓伊笛，兴剧溪乘逸少舟。寄语凫鸥休猜讶，弄閒同尔浴清流。
秋日拟归故乡·其一
作者：区元晋
朝代：明

秋光漠漠叹离居，五月携违祇一书。老怯逢迎宁免拙，病添痴懒转成疏。江山满目堪吟咏，世事浮云任卷舒。但得阶庭兰蕙长，白头何虑更消除。
秋日拟归故乡·其二
作者：区元晋
朝代：明

岸容江色澹城秋，归忆故园处处幽。坐拉曲生谈旧癖，行吟饭颗遣新愁。曲终山觅桓伊笛，兴剧溪乘逸少舟。寄语凫鸥休猜讶，弄閒同尔浴清流。
秋日有怀
作者：区元晋
朝代：明

槭槭飘梧晚藾清，满庭幽思接秋生。丹枫江上鲈应美，紫滟篱边菊又馨。梦断青鸾曾有约，书沉白雁可无情。论交谁似晏平子，气味金兰比尚轻。
秋日漫兴呈潘别驾余郡博
作者：区元晋
朝代：明

西园爽气集青尊，漫把炎蒸一笑吞。远水蒹葭明浅濑，夕阳红紫散孤村。江湖踪迹休怜渺，风雨尘途可那翻。咫尺洞庭秋正好，欲将烟月付渔竿。
秋日黄文学宴集西郭山寺
作者：区元晋
朝代：明

红树青林满旧矶，风光闲探石桥西。羞看白发逢秋短，敢妄浮云阅世低。野服不妨荷芰缉，锦囊应为茝兰携。乘凉欲了朱明约，行处须扶太乙藜。
秋游呈邓侍御
作者：区元晋
朝代：明

何处青山色最高，玉台分霭袭仙袍。东篱影里年年健，郢曲声中字字豪。得意江山凭杖舄，承家金紫付倪旄。秋光亦是春光好，醉插黄花看碧桃。
秋莲
作者：区元晋
朝代：明

西湖当日卉，移占小溪洼。巧缀天孙锦，奇誇十丈花。迎风香泻露，照水晕生霞。窈窕谁家女，清歌起若耶。曙色开三径，寒烟抹一洼。閒临玉井水，相对舂陵花。意喜清含露，姿羞滟带霞。既名君子矣，犹似六郎耶。
秋莲·其一
作者：区元晋
朝代：明

西湖当日卉，移占小溪洼。巧缀天孙锦，奇誇十丈花。迎风香泻露，照水晕生霞。窈窕谁家女，清歌起若耶。
秋莲·其二
作者：区元晋
朝代：明

曙色开三径，寒烟抹一洼。閒临玉井水，相对舂陵花。意喜清含露，姿羞滟带霞。既名君子矣，犹似六郎耶。
种瓜次韵
作者：区元晋
朝代：明

种及三春日，文求五色时。每思蕃衍意，长诵摘稀词。蔓引欺墙矮，花交傍榻宜。青门何限兴，抱瓮日频移。
秫坡钓台渔矶寂寂隐仙踪，路转莺花更几重。十里水云飞不断，空教人忆钓丝风。（以上《区奉政遗稿》卷六饮万司成村庄
作者：区元晋
朝代：明

雨霁山初曙，云轻径半迷。醉醒凭小槛，渔笛过桥西。林园风气佳，欣欣物生色。驴背采芳归，溪清月华白。
秫坡钓台渔矶寂寂隐仙踪，路转莺花更几重。十里水云飞不断，空教人忆钓丝风。（以上《区奉政遗稿》卷六饮万司成村庄·其一
作者：区元晋
朝代：明

雨霁山初曙，云轻径半迷。醉醒凭小槛，渔笛过桥西。
秫坡钓台渔矶寂寂隐仙踪，路转莺花更几重。十里水云飞不断，空教人忆钓丝风。（以上《区奉政遗稿》卷六饮万司成村庄·其二
作者：区元晋
朝代：明

林园风气佳，欣欣物生色。驴背采芳归，溪清月华白。
秫坡黎先贤遗像
作者：区元晋
朝代：明

客星天上底须名，脱屣谁抽世外情。今古胸中閒洞视，巢由吾恐是先生。试从遗像探玄真，箕颍葫芦不用分。千载唐虞何事业，姑容洗耳付浮云。
秫坡黎先贤遗像·其一
作者：区元晋
朝代：明

客星天上底须名，脱屣谁抽世外情。今古胸中閒洞视，巢由吾恐是先生。
秫坡黎先贤遗像·其二
作者：区元晋
朝代：明

试从遗像探玄真，箕颍葫芦不用分。千载唐虞何事业，姑容洗耳付浮云。
秫坡黎先贤钓台
作者：区元晋
朝代：明

圣世夔龙接旧踪，一竿渔父得相容。可应野鹤孤云态，还向严陵拜后风。飘然无畔亦无傍，寂寂寒花滟夕阳。台下几回思往迹，月钩曾挂钓丝光。
秫坡黎先贤钓台·其一
作者：区元晋
朝代：明

圣世夔龙接旧踪，一竿渔父得相容。可应野鹤孤云态，还向严陵拜后风。
秫坡黎先贤钓台·其二
作者：区元晋
朝代：明

飘然无畔亦无傍，寂寂寒花滟夕阳。台下几回思往迹，月钩曾挂钓丝光。
端阳
作者：区元晋
朝代：明

嘉辰临绿水，遗响听鸣蜩。共扫纷靡习，同歌浩荡朝。爱花留小酌，依竹数清标。老觉风光急，莲开菊又苗。
答怀陈参戎
作者：区元晋
朝代：明

记得雄韬六诏闻，笔锋还扫万人军。信威世共方充国，文雅人能说祭遵。别院看花移榻遍，小桥载酒坐茵温。于今玉册凌烟近，尊俎同瞻上将勋。
答易冰壶诗人
作者：区元晋
朝代：明

枉把黄金说铸陈，强披冥索总伤神。须从雪月尧夫句，更探童冠点也春。栗里门墙谁共适，辋川图画已离真。东风何限莺花外，取次悠然兴自新。
答澹所区经历
作者：区元晋
朝代：明

槭槭疏梧起暮思，与君岁晚见襟期。霜蹄伏枥无虞坂，倦翼投林有好枝。每忆赞猷囊脱颖，不随输饷茧抽丝。循良自昔羞矜衒，肯讶阳城是钝迟。瘦影伶叟鹤共深，羽衣吾洞亦山阴。黄庭诀在谁堪授，紫陌尘轻念不侵。莫问亡羊兼失马，休谈枉尺更伸寻。与君混迹罗浮顶，未了梅花是醉吟。
答澹所区经历·其一
作者：区元晋
朝代：明

槭槭疏梧起暮思，与君岁晚见襟期。霜蹄伏枥无虞坂，倦翼投林有好枝。每忆赞猷囊脱颖，不随输饷茧抽丝。循良自昔羞矜衒，肯讶阳城是钝迟。
答澹所区经历·其二
作者：区元晋
朝代：明

瘦影伶叟鹤共深，羽衣吾洞亦山阴。黄庭诀在谁堪授，紫陌尘轻念不侵。莫问亡羊兼失马，休谈枉尺更伸寻。与君混迹罗浮顶，未了梅花是醉吟。
答谭天池丈诗集惠教
作者：区元晋
朝代：明

数声长笛古城秋，晴雪幽怀满故洲。每对青尊开北海，独携佳卷眺南楼。诗从摭锦终高手，味到参禅始上流。眼底悠然谁点笔，几回池草梦交游。
紫菊
作者：区元晋
朝代：明

数亩烟霞漫托家，种花閒作老生涯。行看紫艳开三径，坐课游蜂趁两衙。自爱根荄求品异，肯誇容色到秋加。朱砂他日灵源满，凭泛长生采药槎。
约同社舟游
作者：区元晋
朝代：明

梅坞参差柳岸黄，雪晴幽意满轻航。正思招隐无公右，敢妄临流滥我长。九陌嚣尘方隔断，五湖春色又瀰茫。好知范蠡游非浅，一棹清风亘万霜。
经府淡所宗丈过访就馆小洞贰室旬日言别赋此留之
作者：区元晋
朝代：明

官里桃开客集门，芬叶同忆静中村。即看后洞花联榻，何似宗家骑僦园。三载风烟怜绝塞，一时怀抱对青尊。明朝休动河梁念，棠棣情深未忍论。
羊城旅夜呈通政伦右溪襟丈
作者：区元晋
朝代：明

笑从邻老整衣巾，廿载琴书未博贫。九陌风尘看渐近，三城声语习偏驯。梦惊栩蝶凭孤枕，吟傍梅花忆故人。莫向南楼听玉笛，宦情乡思不胜新。
耕
作者：区元晋
朝代：明

万化流形陇畔新，耕莘宁复爱商臣。五羊皮好甘枯槁，不到翻然不作春。
胡象江佥宪召饯临元道
作者：区元晋
朝代：明

公才当世称无双，战捷龙门众士降。旋握旌旄开帅府，便从樽俎殪侯王。东闽光揭文衡日，洱水尘清宪节霜。闻说肤功归疏草，伫看调鼎赞虞唐。
腊菊并头呈何春元昆玉
作者：区元晋
朝代：明

谁家能有此花枝，紫焰凌霜晚出奇。正爱联芳同一蒂，莫因连璧辨双姿。容无俯仰偏撩酒，香岂寻常可欠诗。试向高堂占瑞应，会从花外见郊祁。
致政初归寄锦泉聂赞戎
作者：区元晋
朝代：明

绿满千缸酒可倾，宠光何限故人情。于今蕉鹿曾非梦，还记飞鸿昔日声。客心如水日东倾，六载归来快此情。何许益州犹待梦，更烦他雨付新声。
致政初归寄锦泉聂赞戎·其一
作者：区元晋
朝代：明

绿满千缸酒可倾，宠光何限故人情。于今蕉鹿曾非梦，还记飞鸿昔日声。
致政初归寄锦泉聂赞戎·其二
作者：区元晋
朝代：明

客心如水日东倾，六载归来快此情。何许益州犹待梦，更烦他雨付新声。
舟次沅洲别门生马春元
作者：区元晋
朝代：明

东风吹柁古沅洲，载月船轻意自悠。共说飞凫成汉舄，漫论狐腋□齐裘。岸容独挽秋光峻，石势长堤逝水流。数上□□□琴鹤，还山曾异出山否。
舟游看山侄仲行业宣偕同袍周茂才载酒候登古文洲
作者：区元晋
朝代：明

晓霜铺径薄于纱，路绕云根别有家。望断烟霞连紫极，坐惊蓬岛落天涯。禽声讶客穿珠树，石势维舟障雪花。千载灵峰留宝藏，祇应玄览待张华。
花石岩道中和郭司谏
作者：区元晋
朝代：明

朝踏西坡暮复东，浮踪无定与云同。乘槎可是淹三月，揽辔真成历万峰。宿雾半开晴带雨，晨暾初出霭分红。宦情肯厌居留久，鴃舌年来语渐通。
苦旱行
作者：区元晋
朝代：明

祝融尸职待行云，亢阳遍野骄如焚。泉乾断涧青苗槁，日永黄尘白昼昏。古来祈祷先六事，天远凭谁达帝阍。君不见十风五雨谷穰穰，粒米狼戾输太仓。公家租毕庾有馀，鼓腹熙熙化日长。愿驱旱魃不为虐，早沛甘霖遍八方。
荼蘼花和李贡元
作者：区元晋
朝代：明

攒刺柔条护紫英，半开撩蝶梦难成。汉娥宫样新添丽，宁记金茎玉露馨。
莘野尹茂才诗教和韵
作者：区元晋
朝代：明

休言鱼鸟共悠悠，归忆龙川意更稠。客舫梦魂江月冷，宦游迹踪水烟浮。朝歌荔浦珠连榻，晚对池光镜满楼。眼底名驹方駮踏，当时诗句可横秋。
莫春
作者：区元晋
朝代：明

东园春又季，相赏日忘归。携酒逢花好，抽簪笑发稀。芳菲随意适，潦倒任时遗。何处莺声啭，池塘渐夏晖。
菊下书怀
作者：区元晋
朝代：明

花前酌酒可无诗，花酒逢诗便不痴。两鬓肯嫌霜雪短，数联惟有岁寒知。情酣粉蝶探还舞，歌好幽禽去复窥。堪笑孱童疲抱瓮，秖凭时雨为浇之。
菊下宴集
作者：区元晋
朝代：明

素滟珠联紫吐霞，风光颜色本同家。便将石径凌霜态，看比琼楼冒雪花。自爱魏公存晚节，每怜韩令屏秾华。秋江纵有芙蓉美，尤恐霜风捲落沙。漠漠秋光澹抹霞，百年幽致几渔家。吸馀原水方知寿，兴溢柴桑岂在花。金折小苞含玉露，雪裁新瓣缀瑶华。频来不厌求羊伴，莫遣花前怅捻沙。
菊下宴集·其一
作者：区元晋
朝代：明

素滟珠联紫吐霞，风光颜色本同家。便将石径凌霜态，看比琼楼冒雪花。自爱魏公存晚节，每怜韩令屏秾华。秋江纵有芙蓉美，尤恐霜风捲落沙。
菊下宴集·其二
作者：区元晋
朝代：明

漠漠秋光澹抹霞，百年幽致几渔家。吸馀原水方知寿，兴溢柴桑岂在花。金折小苞含玉露，雪裁新瓣缀瑶华。频来不厌求羊伴，莫遣花前怅捻沙。
菊日登高和答黄象谷
作者：区元晋
朝代：明

茅柴尊尽隔林呼，此兴龙山亦有无。岳色萦回穿壑履，海潮隐见济川舻。行随少室誇庐阜，老爱知章觅鉴湖。短鬓不嫌茱菊满，是谁顽健笑狂夫。四野秋声入阵呼，消将词叠较虚无。挥毫有客屯云鸟，横槊何人赋舳舻。正好千山开景界，尚怜一念绕江湖。关河自昔无穷事，赖有公才出万夫。
菊日登高和答黄象谷·其一
作者：区元晋
朝代：明

茅柴尊尽隔林呼，此兴龙山亦有无。岳色萦回穿壑履，海潮隐见济川舻。行随少室誇庐阜，老爱知章觅鉴湖。短鬓不嫌茱菊满，是谁顽健笑狂夫。
菊日登高和答黄象谷·其二
作者：区元晋
朝代：明

四野秋声入阵呼，消将词叠较虚无。挥毫有客屯云鸟，横槊何人赋舳舻。正好千山开景界，尚怜一念绕江湖。关河自昔无穷事，赖有公才出万夫。
菊月王使君拉饯三塔寺附题
作者：区元晋
朝代：明

峍屼层蛮万叠盘，西来形胜若为冠。苍屏九夏光涵雪，洱水千浔玉漱湍。云外楼台新世界，佛前香火老蒲团。翛然花雨真何境，试问禅家色相观。忙里棼华静可捐，喜逢羽客共谈玄。丹炉岁月三天上，紫苑烟霞六诏前。云覆星坛光缥缈，鹤盘珠树影蹁跹。凭高一笑尘根尽，直控青虬遍八埏。
菊月王使君拉饯三塔寺附题·其一
作者：区元晋
朝代：明

峍屼层蛮万叠盘，西来形胜若为冠。苍屏九夏光涵雪，洱水千浔玉漱湍。云外楼台新世界，佛前香火老蒲团。翛然花雨真何境，试问禅家色相观。
菊月王使君拉饯三塔寺附题·其二
作者：区元晋
朝代：明

忙里棼华静可捐，喜逢羽客共谈玄。丹炉岁月三天上，紫苑烟霞六诏前。云覆星坛光缥缈，鹤盘珠树影蹁跹。凭高一笑尘根尽，直控青虬遍八埏。
薄蚀
作者：区元晋
朝代：明

怪物翳天眼，昏林坠鸟飞。臣工同儆惕，匡救莫依违。挝击方停鼓，光芒已出扉。重瞳临八极，千载复虞辉。
虚窗林大尹诗札示游东郊过我洞门不遇和答
作者：区元晋
朝代：明

洞里流泉洞外门，悠然物外是江村。因投簪绂开三径，莫向桃源觅独园。顿觉群喧忘净社，祇馀百籁和吟尊。秋来欲约逍遥客，携手烟霞一共论。
虚舫罗大尹谱牒喜成次韵
作者：区元晋
朝代：明

邂逅长沙已失宗，孰从旷代想音容。孝思未了千年念，亲族端凭一谱功。滚滚源头回旧派，森森祠木表高风。从今灌献冠裳集，世德期看奕叶隆。
蜜蜂
作者：区元晋
朝代：明

青壁巢踰峻，低檐绕复频。风流花底迹，酿藉锦丛身。向日衙依竹，寻荒径度蓁。不应辛螫赋，为尔戒相亲。
观海操有感
作者：区元晋
朝代：明

雨暗铜驼泪满巾，千峰戎马万家贫。婴儿坝上成何事，豺虎山中亦易驯。呕哑楼船驱海若，飘飖旗帜骇游人。不知水战谁周瑜，受赏还教报捷新。
论诗
作者：区元晋
朝代：明

品格诗家枉费评，吾诗吾自遣吾情。可怜不识怡情者，错托宫商论浊清。
诗酒琴棋客五首和年兄雍都堂
作者：区元晋
朝代：明

何处能忘诗，删后无真乐。坝水雪逢春，逋山梅映鹤。对客腾凤蛟，闭门擅头角。嗟兹暮蛙声，常使宫商错。何处能忘酒，蝉声咽午晖。花枝频照眼，荷盖故擎卮。金谷盟诗日，乌林赋槊时。英雄千古意，吾饮更何辞。何处能忘琴，郑声乱雅甚。松涛泻空山，天籁发孤枕。哑喔听鸟啼，氤氲探梅朕。舜风蔼七弦，兴剧故难禁。何处能忘棋，乾坤纸局移。蛛机斜复整，蜂阵合还离。弹橘留芳骤，弛柯透异岐。墅亭谁爱日，孤垒意弥迟。何处能忘客，云閒竹径低。定盟须颖脱，逋害借鸡啼。野洞柴门僻，江山雪舫迷。折梅思陇上，春色满南溪。
诗酒琴棋客五首和年兄雍都堂·其一
作者：区元晋
朝代：明

何处能忘诗，删后无真乐。坝水雪逢春，逋山梅映鹤。对客腾凤蛟，闭门擅头角。嗟兹暮蛙声，常使宫商错。
诗酒琴棋客五首和年兄雍都堂·其三
作者：区元晋
朝代：明

何处能忘琴，郑声乱雅甚。松涛泻空山，天籁发孤枕。哑喔听鸟啼，氤氲探梅朕。舜风蔼七弦，兴剧故难禁。
诗酒琴棋客五首和年兄雍都堂·其二
作者：区元晋
朝代：明

何处能忘酒，蝉声咽午晖。花枝频照眼，荷盖故擎卮。金谷盟诗日，乌林赋槊时。英雄千古意，吾饮更何辞。
诗酒琴棋客五首和年兄雍都堂·其五
作者：区元晋
朝代：明

何处能忘客，云閒竹径低。定盟须颖脱，逋害借鸡啼。野洞柴门僻，江山雪舫迷。折梅思陇上，春色满南溪。
诗酒琴棋客五首和年兄雍都堂·其四
作者：区元晋
朝代：明

何处能忘棋，乾坤纸局移。蛛机斜复整，蜂阵合还离。弹橘留芳骤，弛柯透异岐。墅亭谁爱日，孤垒意弥迟。
诞日和周茂才
作者：区元晋
朝代：明

樗寿人间孰并之，我方樗也寿应宜。自从匠石抛遗日，何限青山无累时。戏剧斑烂成部落，饮馀沆瀣当琼卮。千门高大真何似，笑付群驹学骋驰。
诞日和韵
作者：区元晋
朝代：明

青云片片点台矶，照眼晴光东复西。菊对南山随意适，诗成东野合头低。清秋眉宇如公几，古调珠玑重我携。何许梅花期不尽，春来更动小溪藜。蓠落罅边一瓦尊，每储沆瀣当醪吞。客来珠履真惭主，筵聚神仙莫问村。棋局千年论变态，诗涛三峡羡掀翻。不妨再订罗浮约，采采灵芝岁共餐。
诞日和韵·其一
作者：区元晋
朝代：明

青云片片点台矶，照眼晴光东复西。菊对南山随意适，诗成东野合头低。清秋眉宇如公几，古调珠玑重我携。何许梅花期不尽，春来更动小溪藜。
诞日和韵·其二
作者：区元晋
朝代：明

蓠落罅边一瓦尊，每储沆瀣当醪吞。客来珠履真惭主，筵聚神仙莫问村。棋局千年论变态，诗涛三峡羡掀翻。不妨再订罗浮约，采采灵芝岁共餐。
诞日感述
作者：区元晋
朝代：明

晨起行歌溪上堂，幸生尧世际辰芳。虚舟自信心无系，直钓何妨饵有香。涧荫小庭槐日遍，坐凭孤阁杞天长。秋怀满目沧江阔，又笑芙蓉索杖忙。
诰封宜人先慈生辰感述
作者：区元晋
朝代：明

风木声悲入夜堂，兼葭含露月苍苍。可怜寸寸孤儿念，不及凫雏在母傍。痴儿寸草是何心，泪拭衣痕旧线深。绕遍北堂思笑语，碧空如水夜沉沉。
诰封宜人先慈生辰感述·其一
作者：区元晋
朝代：明

风木声悲入夜堂，兼葭含露月苍苍。可怜寸寸孤儿念，不及凫雏在母傍。
诰封宜人先慈生辰感述·其二
作者：区元晋
朝代：明

痴儿寸草是何心，泪拭衣痕旧线深。绕遍北堂思笑语，碧空如水夜沉沉。
诰封宜人先慈诞辰感述
作者：区元晋
朝代：明

望望鸾轩下玉台，仙城万里郁崔嵬。山留紫诰神明卫，地拥黄云锦绣堆。卷耳可谁同静一，螽斯长此藉栽培。却怜尊酒逢辰日，肠断当年膝下开。
读厓志有感次高春元韵
作者：区元晋
朝代：明

国步如棋局面残，正寻生着死中难。崎岖恢复孤臣在，十二金牌一召还。沉海敢忘忠捧日，逢厓空有恨排山。试看蜀魄啼春处，犹带英雄血泪斑。
谈棋
作者：区元晋
朝代：明

日长花径客相过，棋上閒观世态多。局倩老妻怜画久，心忘鸿雁恐传讹。三分势立宁非亮，一将奇成不异何。笑杀澶渊王学士，解围无策付诗歌。
谒白沙陈先生祠呈湛太史年伯
作者：区元晋
朝代：明

瞻拜清祠下，羹墙感岁过。堂虚光揭日，阶近绿沉莎。学启求心约，经妨剩语多。兴言归路晚，樵径斗新歌。先生倡绝学，观化迩遐同。濂洛宗无极，河汾陋说中。仪刑瞻北斗，俎豆肃清风。却忆陈情疏，千钟不换穷。晴霞栖四壁，明月照孤踪。自彻皋比席，谁闻巨梃钟。冥心求顿悟，断简故应封。徙倚阶庭下，清风洒竹松。
谒白沙陈先生祠呈湛太史年伯·其一
作者：区元晋
朝代：明

瞻拜清祠下，羹墙感岁过。堂虚光揭日，阶近绿沉莎。学启求心约，经妨剩语多。兴言归路晚，樵径斗新歌。
谒白沙陈先生祠呈湛太史年伯·其三
作者：区元晋
朝代：明

晴霞栖四壁，明月照孤踪。自彻皋比席，谁闻巨梃钟。冥心求顿悟，断简故应封。徙倚阶庭下，清风洒竹松。
谒白沙陈先生祠呈湛太史年伯·其二
作者：区元晋
朝代：明

先生倡绝学，观化迩遐同。濂洛宗无极，河汾陋说中。仪刑瞻北斗，俎豆肃清风。却忆陈情疏，千钟不换穷。
谒陈白沙先生书院次同年赵司务韵
作者：区元晋
朝代：明

清秋祠外水明砂，千古高风岂易誇。一表孤诚陈魏阙，百年慈母共天涯。学亏易简终旁径，道接朱程是大家。此日瞻依庑阶下，羹墙如在思弥加。
谕弟罗樵息讼
作者：区元晋
朝代：明

江平如掌雪风清，束矢钩金快此行。终使摘奸归帖服，已非虞芮昔时情。
象川林少参旅顾致谭二守瓶台故人消息
作者：区元晋
朝代：明

烹鲜手易调商鼎，制锦才堪补舜裳。恰喜薇垣相邂逅，共谈棠泽见声光。兵馀败垒愁云黑，乱后遗墟宿草长。闻说海防成峻筑，已曾借手障濒方。
贺友弄璋
作者：区元晋
朝代：明

共把悬弧酒，来斟玉树阴。果虽垂晚结，香自得春深。谢砌当时瑞，燕山旧日心。梧桐正菶菶，为尔发清吟。
贻写真画工
作者：区元晋
朝代：明

短筇扶醉埭西东，不坐花丛便竹丛。四大形骸遗老态，七贤潇洒自清风。尚怜骨瘦非诗瘦，可讶颜红是酒红。野鹤沙鸥元有社，凭君描画水云中。
贻汪医生
作者：区元晋
朝代：明

潇森枫树拥柴门，药笼君来度几村。怀里当归淹客梦，天涯远志隔乡园。因思柏府霜前月，曾对而翁海上尊。四十馀年如一瞬，眼前今古不堪论。
贻诸孙业师解馆
作者：区元晋
朝代：明

炳炳寒灯剪夜残，青衿从此励鸡坛。过蒙启迪功踰倍，渐觉云霄步不难。百折且同川到海，九还须借学成丹。寸阴许续西斋约，莫把悠然岁月看。开遍梅花腊未残，东风遥泄到书坛。可应桑梓归宁易，独感光阴送别难。剑佩拂霜星斗灿，客裘笼日晓枫丹。须知此景辛勤处，博取长安锦杏看。
贻诸孙业师解馆·其一
作者：区元晋
朝代：明

炳炳寒灯剪夜残，青衿从此励鸡坛。过蒙启迪功踰倍，渐觉云霄步不难。百折且同川到海，九还须借学成丹。寸阴许续西斋约，莫把悠然岁月看。
贻诸孙业师解馆·其二
作者：区元晋
朝代：明

开遍梅花腊未残，东风遥泄到书坛。可应桑梓归宁易，独感光阴送别难。剑佩拂霜星斗灿，客裘笼日晓枫丹。须知此景辛勤处，博取长安锦杏看。
赋归用少村黄侍郎话别韵
作者：区元晋
朝代：明

霏霏轻露点征衣，正好春光胡不归。无奈閒愁添鹤发，且饶疏懒坐渔矶。青松绕郭含云湿，紫荔连坡喷雾飞。胜景都因忙负却，最迟今始脱尘机。江上春沙漾水明，与鸥相狎看阴晴。鸥能分我半沙碧，我直同鸥千虑轻。爱酒客来花下醉，踏歌人过柳边声。东风满眼兰荪长，閒里鸿钧更有情。长陌归来眼独明，葛衫閒试称春晴。扉悬白板心常逸，路远红尘步自轻。柳暗陶门无俗屦，桃妍秦洞有渔声。儿孙只道溪园寂，犹把诗书猎世情。
赋归用少村黄侍郎话别韵·其一
作者：区元晋
朝代：明

霏霏轻露点征衣，正好春光胡不归。无奈閒愁添鹤发，且饶疏懒坐渔矶。青松绕郭含云湿，紫荔连坡喷雾飞。胜景都因忙负却，最迟今始脱尘机。
赋归用少村黄侍郎话别韵·其三
作者：区元晋
朝代：明

长陌归来眼独明，葛衫閒试称春晴。扉悬白板心常逸，路远红尘步自轻。柳暗陶门无俗屦，桃妍秦洞有渔声。儿孙只道溪园寂，犹把诗书猎世情。
赋归用少村黄侍郎话别韵·其二
作者：区元晋
朝代：明

江上春沙漾水明，与鸥相狎看阴晴。鸥能分我半沙碧，我直同鸥千虑轻。爱酒客来花下醉，踏歌人过柳边声。东风满眼兰荪长，閒里鸿钧更有情。
赏莲
作者：区元晋
朝代：明

十丈亭亭玉井峰，灵根移种小堂东。拥衾夜雨初经夏，照眼天葩已着丛。耀灼尽教含日色，低昂何限向人容。曾闻洛里花传胜，把酒茫然笑阿翁。
赏菊
作者：区元晋
朝代：明

曲阑花好菊轻黄，谁道玄冬万象藏。冷蕊独含今日意，香风还动九秋狂。尊前日转金流影，篱外寒添色厉霜。诗老直知花格在，肯教元亮坐高堂。绿绮丛中色间黄，笑看幽菊破冬藏。容添老圃香仍远，诗对南山兴更狂。未羡霓裳誇俗眼，且依瑶石傲清霜。相撩不奈寒梅近，遥泄春光到小堂。
赏菊·其一
作者：区元晋
朝代：明

曲阑花好菊轻黄，谁道玄冬万象藏。冷蕊独含今日意，香风还动九秋狂。尊前日转金流影，篱外寒添色厉霜。诗老直知花格在，肯教元亮坐高堂。
赏菊·其二
作者：区元晋
朝代：明

绿绮丛中色间黄，笑看幽菊破冬藏。容添老圃香仍远，诗对南山兴更狂。未羡霓裳誇俗眼，且依瑶石傲清霜。相撩不奈寒梅近，遥泄春光到小堂。
赞黎秫坡先贤像和董侍御韵
作者：区元晋
朝代：明

无弦琴上亦无星，谁契先生万古情。盘谷境閒猿鹤渺，葫芦秋在月风清。丝纶不逐浮沉影，文字堪誇远近名。想到放歌秋秫熟，此身天地共忘形。辽海归来处士星，直须巢父可同情。山高水远无穷愿，野鹤秋云分外清。东壁图书存旧迹，故家乔木藉芳名。丹青描画先生几，八表神游岂在形。
赞黎秫坡先贤像和董侍御韵·其一
作者：区元晋
朝代：明

无弦琴上亦无星，谁契先生万古情。盘谷境閒猿鹤渺，葫芦秋在月风清。丝纶不逐浮沉影，文字堪誇远近名。想到放歌秋秫熟，此身天地共忘形。
赞黎秫坡先贤像和董侍御韵·其二
作者：区元晋
朝代：明

辽海归来处士星，直须巢父可同情。山高水远无穷愿，野鹤秋云分外清。东壁图书存旧迹，故家乔木藉芳名。丹青描画先生几，八表神游岂在形。
赠别屏南杨使君归隐
作者：区元晋
朝代：明

红紫千山出送迟，穿云仙骑渺难羁。可堪冰檗操无右，犹复雌黄口浪疵。行李尚嫌孤鹤累，暮金尤绝故人私。群黎交说芙蓉泽，五马无穷两郡思。弹指花封一岁过，已曾保障赖公多。才方渤海祇如此，兵弄潢池昔若何。远道惊闻投组笏，寒岩无计藉阳和。可应尧禹明良世，犹有人间毁誉颇。
赠别屏南杨使君归隐·其一
作者：区元晋
朝代：明

红紫千山出送迟，穿云仙骑渺难羁。可堪冰檗操无右，犹复雌黄口浪疵。行李尚嫌孤鹤累，暮金尤绝故人私。群黎交说芙蓉泽，五马无穷两郡思。
赠别屏南杨使君归隐·其二
作者：区元晋
朝代：明

弹指花封一岁过，已曾保障赖公多。才方渤海祇如此，兵弄潢池昔若何。远道惊闻投组笏，寒岩无计藉阳和。可应尧禹明良世，犹有人间毁誉颇。
赠石泉吴郡博归隐
作者：区元晋
朝代：明

一脉苏湖阐四科，俊髦从此诵菁莪。先生岂可栋梁负，山斗其如瞻恋何。柳折邮亭青蔟骑，桃临流水锦生波。春光念念长江远，无恨离情听棹歌。
赠蒋画师传神还省
作者：区元晋
朝代：明

春舫来君剡曲东，高谈珠玉满幽丛。酒杯光溜葵榴日，竹簟凉分菡萏风。笑我山林松一壑，羡谁富贵槿千红。轩裳绘得江蓑态，便在丹厓万仞中。
赴任诸弟远饯用韵留别
作者：区元晋
朝代：明

皇事驱驰官有程，江山宁笑往来轻。筵开云水成鹓列，舟泛芙蓉过锦城。弦颂敢忘声息柝，桑麻犹虑影妨耕。何人政拙催科后，更着辛勤抚字情。共说孙侨真大夫，蜚猷千古可谁符。只将惠泽沾枯槁，不较声名到有无。自昔四知垂宝鉴，肯忘一念坠迷途。诵翁简易公平训，更与甘棠作后图。
赴任诸弟远饯用韵留别·其一
作者：区元晋
朝代：明

皇事驱驰官有程，江山宁笑往来轻。筵开云水成鹓列，舟泛芙蓉过锦城。弦颂敢忘声息柝，桑麻犹虑影妨耕。何人政拙催科后，更着辛勤抚字情。
赴任诸弟远饯用韵留别·其二
作者：区元晋
朝代：明

共说孙侨真大夫，蜚猷千古可谁符。只将惠泽沾枯槁，不较声名到有无。自昔四知垂宝鉴，肯忘一念坠迷途。诵翁简易公平训，更与甘棠作后图。